Txilibistro egun haietan kezkati zegoen, bai eta herriko jendea ere. Azeri bat omen zebilen gauez oilategi eta hesietan zehar, eta ordurako oilo batzuk eta ardiren bat ere akabatu zituen. Azeri alua! Non sartzen ote zen?\nTxilibistro Txokoa baserrian bizi zen. Bere izenak ongi adierazten zuen bezala, baserri hura zoko batean zegoen; mendi eta errekaren tartean, hain zuzen. Azeriaren ibilaldi eta pikardietarako toki ezin egokiagoa beraz.\nOilategian oilo, oilar eta txita ugari zegoen. Bazterreko tegian berriz, lapin, ahuntz eta bi zerri, denak beren umeekin.\nGoiz hartan Txilibistro oilategiaren aurrean erne geratu zen. Ez zekien zer, baina zerbait arraroa sumatzen zuen... Isiltasun gehiegi agian.\nAtea ireki zuen eta horra!, inguru guztia lumaz eta odolez betea... Gainerakoa, dena nahasia. Azeria gau hartan handik pasatua zen, eta tegiko piztikume ttiki guztiak hilak edo aizkatuak zituen. Zerri parea bakarrik zegoen bere tokian, zoko batean lasai etzanda, guzti hura «lumadun animalia tontoak!» esanaz bezala begira...\nTxilibistrok lurra garbitu, ahuntzei pailako bat egin, oilo eta lapinei artale eta ogi bustia eman, eta, inori ezer esan gabe, auzoko herrirako bidea hartu zuen. Han, bere lagun Ermoxoren baserrian sartu zen.\n—Egun on, Txilibistro!... Zer dakark hemendik zehar?\n—Azeriak bisita egin zidak. Txita eta oilo denak akabatu zizkidak.\n—Adi zak, Ermoxo, hire zakur Beltxak orain hilabete batzuk umeak izan zizkian. Bateon bat gelditzen ahal zaik?\n—Bai, oraindik hiru hor zauzkat. Haunditzen ari dituk eta norabait bialdu beharko dizkiat.\n—Bat emango ahal didak?\n—Bai, gizona, lagun bati ezin ba ukatu... Goazen ikustera.\nBeltxa bere txabolatxoan zegoen, baserriaren ate ondoan. Han inguruan zebiltzan, salto eta zaunka, bai eta bi txakurkume beltz ere.\n—Gorria falta diat. Nere semearekin ukuiluan ibiliko duk... Ximon! Ximon!\nUkuiluko atetik Ximon gaztea atera zen. Bere atzetik, jostatuz, hirugarren txakurkumea. Gorrixka eta bizi-bizia zen.\n—Hau gustatzen zaidak, Ermoxo.\n—Begi ona daukak. Denetan bizkorrena bera duk.\nHandik bi ordutara Txilibistro, txakurra atzetik zuela, «Txokoa» bere baserrira heldu zen.\n—Joxepa! Juakintxo! —urrutitik dei egin zuen.\nSukaldeko leihotik, barruan, mutiko baten ahotsa kantuz entzuten zen:\nOilaskotxoa hariletan, oiloak uruna eralten,\nsagutxo txikina josten, arratoetxoa labratzen,\nastoa tanbolin joten, haren guztien artean\nbere zorria barrez itotzen.\nAmaren ahotsak errieta egin zuen:\n—Isil hadi, Juakintxo, eta platerekoa buka ezak!\nAtaritik Txilibistrok bere emazteari berriro deadar egin zion. Emaztea eskuak mantalean garbituz atera zen.\n—Zer dakartzu hemen?...\n—Ez al da txakur politta? Azeri zikin hori uxarazi egin behar dugu. Juakintxo non dago?\nGizona sukaldera sartu zen. Andrea eta txakurra bere atzetik.\nSukaldea txukun eta garbia zegoen. Txakurra eta mutikoa sartu eta handik bost minututara dena ipurdiz gora zeukaten. Haiek saltoak, haiek zirurikak, haiek zaunkak!...\nGauez, oilategiaren ondoan lotuta utzi zuten. Ilargi betea eta Hego Haizea zegoen. Den-dena isilik geratu zen. Haizearen xixtua eta zakurren urrutiko zaunkak besterik ez zen entzuten.\nGauerdi aldera etxekoandre Joxepa asaldaturik esnatu zen.\nHonek erdi-lotan eta urduri erantzun zion:\n—Zer gertatzen da, emakumea!...\n—Zantzoak nabaritzen ditut. Oilategian izan behar du.\nTxilibistro salto batean jeiki zen. Argigailua eta makila lodi bat hartu zituen.\n—Xa, xa, gorri! —oihu egiten zuen Txilibistrok.\nTxakurra su eta ke zaunkaka hasi zen. Azeriak, ikaraturik, badaezpada ere mendi aldera itzulia egin zuen. Gorrik, atzetik, gero eta gogorrago zaunkatzen zion...\nEgun hartatik geroz ez zen gehiago azeririk Txokoara agertu. Txilibistro, bere txakurraren jokabide kementsuaz oso pozik geratu zen.\n—«Axkar» jarri behar diogu izena! —Esan zuen—. Bihar jaten ongi eman, Joxepa, sobran irabazi du eta.\nAxkar eta Juakintxo oso lagun egin ziren eta elkarrekin jostatzen ziren. Gauez txakurrak oilategia zaintzen zuen.\nBaina herrialdean jendeak urduri jarraitzen zuen. Egun batean azeria Berretsuetara sartua zelako, bestean Azkonobietara, urrena Txipitora... herri osoa nazka-nazka egina zebilen eta piztia lasai, bere kasa.\nAzeri alua! Eta inork sekulan susmatzen ez... Deabrua bezain bizkorra zen pizti hura.\n—Akabatzen duenari sari bat emango diogu! —esan zuen alkateak.\n—Eta baserri bakoitzean babarrun eta lukainkak emango dizkiogu! —esan zuten baserritarrek.\nGau haietan, asmatu balu bezela, azeriak ez zuen baserririk miatu. Esanaz bezala «Toki ederrean zaudete nere kontura lukainka jateko».\nTxokoatik hurbil errota bat zegoen. Behar den bezala, errekaren ertzean paratua zegoen eta errotarri haundi bat zeukan. Uraren kanala etxearen petik pasatzen zen eta hormak goroldioz betetzen ziren.\nErrota hura Manterola deitzen zen, eta bertako jabeak Kaxiano eta Bittori deitzen ziren.\nGoiz batean biak artalea ehotzen ari ziren. Errotetxearen atzetik Txilibistro bere zakurrarekin pasa zen.\n—Zer, lan ta lan?\n—Ba! Eta hi?\n—Zakur politta, e?... Berria al duk?\n—Bai, beste herri batetik ekarri nian.\n—Beno, beno... Ondo ibili goialde hortan.\n—Bai... berdin hemen ere. Goazen, Axkar!\nBiok mendian gora abiatu ziren. Errotariaren andreak bere senarra ukalondoz jo zuen.\n—Zakur politta, e?\n—Isats bihurri horrekin...\n—Zuri zakurrak noiztik gustatzen zaizkizu?\n—Zakurrak neri? Puuuf! Baina horrek ez dirudi zakurra ere. Azerikumea dirudi.\n—Bai, hortan arrazoi duzu! Txilibistro deskuidatzen bada, edozein egunetan baserritarren batek zakurrik gabe utziko du.\nArtalea xehatzen jarraitu zuten.\n—Burutapen bat darabilkit.\n—Burutapen bat? Ba!\n—Bai, bai, burutapen on bat. Egia al da alkateak azeria hiltzen duenari sari bat agindu diola?\n—Eta baserritarrek babarrunak eta lukainkak agindu dituztela?\n—Hala diote hortaz ere...\n—Orduan dena egina dago!\n—Egina? Zer dago egina?\n—Urte guztirako lukainka badugula.\n—Burutik egina zaude! Ba, ba...\nEmazteak lan egiteari utzi egin zion.\n—Baina, Kaxiano, ez al duzu Txilibistroren txakurra ikusi? Ez ahal diozu haren koloreari eta haren isatsari begiratu? E?... Azeri baten berdin-berdina da!\nHala ere, Kaxiano zeharo nahastua geratu zen. Bere emazteari zeharka begiratu zion; gero eskuetako irina praketan garbitu eta eskopeta prestatzera joan zen.\nHandik laster mendian gora jo zuen. Eta Txilibistrok pagadi baten beste aldean belarra mozten zuen bitartean, disimuluz zakurra engainatu, errotara eraman eta bertan tiroz hil zuen.\nIllunabarrean herrira jetxi zen. Emakumeek «Azeria!» oihu egiten zuten.\nErrotaria erdian hartu eta denak Herriko Etxera, alkatearen bila abiatu ziren.\n—Agindutakoa laster izango duk —esan zion honek—. Bihar goizean diruaren bila etor hadi.\n«Eta orain baserrietara» esan zuen errotariak. Bere zakur-azeria hartu eta bidetan zehar han abiatu zen. Ate bakoitzean bere pizti hila erakusten zuen. Eta zaku batean babarruna eta lukainkak biltzen joan zen.\nBaserritar guztiak pozik zeuden.\n—Erori haiz, alu hori!\n—Pizti ttikia, baina gaizto zikina!...\nErrotaria, batera ezik beste baserri guztietara joan zen. Txokoara, badaezpada ere, ez zen agertu... Beldur zen, Txilibistrori azeri hura bere txakur galduarekin konparatzen hasteko ideia bururatuko ote zitzaion.\nZakua beterik zegoen. Babarrunek kolore gorri-beltza zuten eta lukainkak guztiz ederrak ziren. Hurrengo egunean diruaren bila joan zen. Sakela betearekin, tabernan egin zuen hurrengo parada.\n—Zerbeza bat! —tabernariari eskatu zion.\nTabernaren bazter batean, ardobotila baten aurrean eserita Txokoako Txilibistro zegoen. Bestea ikustean, kantuz hasi zen:\nTxakur gorri txiki bat faltatu zait neri,\narras ezkutatu da ta ez da inon ageri.\nEz diot maldeziorik bota nahi inori:\nhartaz baliatu dena ondo bizi bedi.\nErrotariak zeharka begiratu zion. Zerbeza zintzurrean korapilatua geratu zitzaion. Ordaindu eta usu-arraio bere errotara alde egin zuen.\nTxilibistrok kantuz jarraitu zuen:\nManterolako errotan gizon abila da,\nnere txakur gorritxoa hark berak hila da.\nBere horrekin eskean erabilia da,\nzerbait bildu nahia badu hark familiara.\n—Ez dago gaizki asmatua! —esan zuen tabernariak— Beste ardo pixka bat?\n—Ba... Bota beste bat!


Aski da! Gure lurraldeen eta gure gorputzen aurkako indarkeriarik ez! - Factoría de Valores\n02/12/2019 gorputz, ikastaroak, indarkeria, lurralde, tailerrak, yayo herrero\nAbenduan, Baloreen Faktorian zubiak eraikitzen saiatuko gara feminismoaren, ekologismoaren, naturaren eta bizi garen lurraldeen artean. Nazioartean ibilbide luzea duten hiru hezitzailek bi tailer emango dituzte, ez huts egin!\nTailer horietan jabetuko gara zergatik ikusten ditugun geure buruak izaki indibidual gisa, naturarekin eta inguruko pertsonekin zerikusirik ez dutenak. #Klima-larrialdia dela-eta egindako mobilizazioek ohartarazten digute gure bizia erabat lotuta dagoela planeta hau zaintzeko moduarekin eta, hala ere, gure kontsumitzeko moduak planeta eta bertan bizi garenon gorputza, emakumeen gorputza bereziki, kutsatu, ustiatu eta suntsitu besterik ez du egiten.\nAbenduaren 12an, osteguna, egingo den tailerrean, Miradas Críticas del Territorio desde el Feminismo kolektiboko kide Miriam Garcíak eta Alicia Migliarok “Gorputzaren mapeoa, gorputza lurralde gisa ulertuta” tresna ezagutaraziko digute: marrazkiaren bidez, gure lurraldeetan gertatzen diren indarkeriak gure gorputzetan nola sentitzen ditugun ikusi eta azalduko dugu, eta, hortik abiatuta, erresistentzia-estrategia kolektiboak bilatuko ditugu. Hemen eman dezakezu izena edo factoriadevalores@setem.org helbidera idatziz.\nEta urtea ixteko, Yayo Herrerok 8 orduko ikastaro bat emango du, hilaren 13ko arratsaldean eta 14ko goizean. Ikastaroan, bizi garen garai hau zergatik den “biziaren aurkako gerra” garaia azaltzeaz gain, ekofeminismoek egoera horretatik ateratzeko eskaintzen dizkiguten bideak erakusten saiatuko gara. Informazio gehiago eta izen-ematea hemen.\n2020an jarduera gehiago egingo dira urtarriletik maiatzera: moda eta ehungintza, kontsumo-greba, finantza etikoak… Ez huts egin! Informazio guztia laster egongo da gure webgunean eta gure sare sozialetan.\nElikadura baino gehiago: ekimen agroekologikoak Beizaman\nZer istorio daude jaten dugunaren atzean? #FaktoriaEtxean kontatuko dizkizuegu\nZaintzen duten arkitekturak, ongizaterako eremuak\nKontsumo arduratsua “gure ekosistemaren alerta dei baten” aurrean


Euskal merkataritza-sektorerako «COVID-19» dirulaguntza | Laguntzak • barrixe\nEuskal merkataritza-sektorerako «COVID-19» ...\nAgindu honen helburua da oinarriak ezartzea euskal txikizkako merkataritza zuzenean babesteko eta laguntza ekonomikoa eskaintzeko, batez ere norberaren kontura lan egiten duten pertsonei edo autonomoei, mikroenpresei eta enpresa txikiei laguntzeko, COVID-19aren eragina murrizteko eta merkataritza-jarduera ahalik eta azkarren berpizten laguntzeko. Helburu horren arabera, dirulaguntza zuzenen lehen lerroaren xedea da eragiketen eta ohiko gastuekin laguntzea 3. artikuluan adierazitako erakunde onuradunei, fakturazioa ez badute edo oso eskasa bada COVID-19 pandemia dela eta.\nEskabideak aurkezteko epea hilabetekoa izango da, agindu hau Euskal Herriko Agintaritzaren Aldizkarian argitaratu eta biharamunetik aurrera.\nJatorrizko: EHAA - 104. zk., 2020ko maiatzaren 29a, ostirala\nAgindu honetan adierazitako dirulaguntzak lor ditzakete norberaren konturako langile edo autonomoek, ondasun-erkidegoek, sozietate zibilek, txikizkako mikroenpresek eta enpresa txikiek (negozio-bolumena ikusita jarduera nagusia txikizkako merkataritza bada). Horien guztien egoitza fiskal eta soziala eta lantokia Euskal Autonomia Erkidegoan egon beharko da, eta jarduera erabat etenda egon beharko da edo hileko diru-sarrerak gutxienez % 75 murriztu 2020ko martxoaren 14aren eta apirilaren 13aren artean, 2019ko aldi berari dagokionez\nDiruz laguntzen diren kontzeptuak.\na) Merkataritza-jarduera egiteko erabiltzen den lokal edo hiri-finka bakar baten alokairu-gastuak (ondoz ondoko 3 hilabetetakoak), alarma-egoera indarrean jarri zenetik (2020ko martxoaren 14a) 2020ko abuztuaren 31ra artekoak badira, baldin eta lokal edo hiri-finka ez bada eskatzailearen etxebizitzaren parte, edo beste enpresa batekin partekatzen bada eta lokalaren alokatzailearekin 2. mailako odol-ahaidetasunik/ahaidetasunik ez badu, edo alokatzailea den pertsona fisiko edo juridikoaren kide edo partaidea ez bada. Era berean, kanpo geratzen dira coworking guneak.\nb) Merkataritza-jarduera egiteko erabiltzen den lokal edo hiri-finka erosteko hipoteka-maileguaren edo mailegu pertsonalaren kuotak (amortizazioa + interesak), ondoz ondoko 3 hilabetetakoak, alarma-egoera indarrean jarri zenetik 2020ko abuztuaren 31ra artekoak badira.\nc) 2020ko udaberri-udara sasoiko produktuen stocka erostearen gastua, osasun-alarma indarrean jarri baino lehenago (2020ko martxoaren 14a) erosi eta jaso bada\nd) Ohiko gastu hauek zuzenean lotuta daude diruz lagundu behar den merkataritza-jarduerarekin:\n1.– Energia-hornikuntzako gastuak, telekomunikabide-zerbitzuak (telefonoa, Interneta) eta aseguruen primak (ondoz ondoko 3 hilabetetakoak), alarma-egoera indarrean jarri zenetik 2020ko abuztuaren 31ra artekoak badira. Kontratatutako zerbitzuaren fakturazioa hilero egiten ez bada, adierazitako epeari dagokion zenbatekoa ordainduko da.\n2.– COVID-19ari lotutako dirulaguntzetarako aholkularitza eta kudeaketa zerbitzuak kontratatzetik eratorritako gastuak txikizkako merkataritza-enpresetan, alarma-egoera aitortu zenetik agindu honen laguntza eskatzen den arteko tartean, gehienez 150 euro.\n3.– Merkataritza-jarduera babesteko eta dinamizatzeko jarduerak errazteko asmoz ondorengo berpizte eta berraktibazio faseetan, tokiko, eskualdeko, probintziako eta euskal merkataritza-elkarteetarako afiliazio-kostuak (ondoz ondoko 3 hilabetetakoak), alarma-egoera indarrean jarri zenetik 2020ko abuztuaren 31ra artekoak badira.


Barakaldoko Udal Banda Antzokira itzuliko da urriaren 29an - Deia\ndeia.eus 20.10.2021 | 15:23\nBarakaldoko Udal Banda aforo gabeko Barakaldo Antzokira itzuliko da Udazkeneko Haizeak denboraldi berriarekin. Amaia del Campo Barakaldoko alkateak denboraldi berri honen berri eman du Alberto García Espina Udal Musika Bandaren zuzendariarekin batera. ""Gaur esan dezakegu ilusioa berreskuratzen ari garela udazkeneko kanpaina honekin. Udazkeneko Haize hauekin eta antzokia berriro ere beteta ikusiz normaltasuna berreskuratzen ari garela sentitzen dugulako ilusioa.", jakinarazi du.\nDenboraldi berriko lehen emanaldia urriaren 29an izango da, iluntzeko 20:00etan eta urtarrilaren 4ean bukatuko da ohiko Urte Berriko Kontzertuarekin. "Guztira, lau emanaldi desberdin eta erakargarri egongo dira, zalantzarik gabe gure udal musika bandaren profesionaltasunaz gozatzeko aukera paregabea eskainiko digutenak" adierazi du alkateak.\n"Urte eta erdi igaro ondoren, Udal Musika Bandaren kontzertuek normaltasuna berreskuratu dezakete. Eta egia esan, gaur prentsaurreko hau aprobetxatu nahi dut taldeko musikari guztiei eskerrak emateko: zuri Alberto, Gemari eta baita talde osoari ere, garai honetan izan duzuen jarreragatik. Zuen entsegu-lekua Clara Campoamorrera lekualdatu behar izan dugu, Covid-arekin modu seguruan entseatu ahal izan dezazuen; eszenatoki gaineko pertsona-kopurua murriztu behar izan duzue, eta kontzertuetan edukiera murriztu egin behar izan dugu kultura segurua programatzen jarraitu ahal izateko.\nUdazkeneko Haizeak programazioa\nUrriak 29 Erroma. Erromak, zibilizazioaren sorburuetako bat den horrek, beraien lanetan milaka urteko kulturarekiko miresmena eta grina islatzen duten autore ugari inspiratu ditu, eta horrela izaten jarraitzen du gaur egun ere. Rozsaren Ben-Hur, Van der Roosten Spartacus, Pinaren Pompeii eta Sparkeren Opor napoliarrak bezalako obra mitikoez gozatzeko aukera egongo da, Udazkeneko Haizeak programazioari ekiteko bidaia musikal ikusgarri batean.\nAzaroak 26 Bikingoak. Lionel Beltrán-Cecilia konpositoreak Bikingoak lanaren bidez antzinako kultura horri omenaldia egiten dio horrenbeste musikaren, literaturaren eta arteren inspirazioa izateagatik. Willmersen Uda egun bat Norbegian lanak emango dio amaiera Europa iparraldeko musika-ibilaldi horri, kontzertu berezi horretan lagun izango ditugun elezaharrez beteriko paisaia osatuz.\nAbenduak 10 Munduko musikak. Soinu-mundu desberdinak bisitatuko ditugu: musika-paisaia eklektikoak, Japoniako lorategiak, Ipar Amerikako musika koloniala, Afrikako eta Karibeko erritmoak, Irlandako aireak, Errusiako doinuak eta Ekialde Ertaineko kantuak ahaztu gabe. Munduko musikez gozatzeko aukera paregabea.\nUrtarrilak 4 Urte Berriko Kontzertua. Polkak, martxak eta Vienako balsak urte berriari behar bezalako harrera egiteko balioko duen tradiziozko kontzertu honen unibertso musikalaren parte dira.


Leave a reply\t1976ko apirilaren 30ean The Who taldearen bateria jotzaileak New Yorkeko hiribide garrantzitsuenetako bat itxi zuen eta sekulako auto-ilarak eragin zituen hiriko zentruan.\nThis entry was posted in Egun bat Musikan and tagged Keith Moon, Party, The Who on 30 Apirila, 2010 by El Jonan.\tWild Thing: The Songs Of Chip Taylor\nLeave a reply\tChip Taylor “Wild Thing” eta “Angel of The Morning” abestiak konposatu izanagatik da musikagile ezaguna. 1940an New Yorken jaiotako gizon hau, Jon Voight aktorearen anaia dena eta Angelina Jolieren osaba, askoz ere abesti gehiagoren egilea izan da, ordea, eta gaur abesti hauen erakusleiho bihurtuko dugu Eguneko Diskoa irratsaioa.\nThis entry was posted in Eguneko diskoa and tagged '60s, Angelina Jolie, Chip Taylor, Wild Thing on 29 Apirila, 2010 by El Jonan.\tStrange Boys: Be Brave\nLeave a reply\tTexas garage rock talde handiak eman dituen estatua izan da. 60ko hamarkadan The 13th Floor Elevators, Sam the Sham & The Pharaohs eta Sir Douglas Quintet bezain talde arrakastatsuak sortu ziren Texaseko hiri nagusietan eta orduz geroztik garage rockaren haziak bizirik iraun du lur hauetan garaian garaiko aldaketak jasan baditu ere.\nThis entry was posted in Playlist and tagged Be Brave, garage rock, Rough Trade, Strange Boys, Texas on 28 Apirila, 2010 by El Jonan.\tThe New Favourites of Brinsley Schwarz\nLeave a reply\tBihar, Eguneko Diskoaren tartean, 70eko hamarkadako pub rock britainiarraren talde handiena izango dugu gurekin: Brinsley Schwarz. Gaueko hamarretatik aurrera, Eitb Musikaren sintonian izango duzue entzungai talde ingeles honen azken diskoa. 1974ko Lp hau Dave Edmunds galestarrak ekoiztu zuen eta United Artists diskoetxeak argitaratu. Musikari dagokionez, taldearen disko finena izan bazen ere, salmentei dagokienez The New Favourites of... porrot handia izan zen eta salmenta txar hauek eragin zuten taldearen banantzea 1975ean.\nThis entry was posted in Eguneko diskoa and tagged Brinsley Schwarz, Dave Edmunds, New Favourites, Nick Lowe, Pub Rock on 26 Apirila, 2010 by El Jonan.\tNina Simone: Anthology\nLeave a reply\t2003.urteko apirilaren 21ean Nina Simone hil zen. Handik egun gutxira, artista haundi honen lan osoari errepasoa egiten zion bi konpaktoko Anthology bilduma argitaratu zuten. Abeslari eta pianistaren lan zabala, hasieratik amaierara, jarraitu nahi duenarentzat antologia hau aukerarik onena da. 50.hamarkadaren amaieran hasi eta 1993.urtera arte, Nina Simonek grabatu zituen disko esanguratsuenetakoen kantak batu zituzten bertan, disko horiek argitaratu zituzten zigilu guztiak kontutan hartuz. Gaur, gaueko hamarretatik aurrera, Eitb Musikan entzungai izango duzue.\nThis entry was posted in Eguneko diskoa and tagged bilduma, jazz, Nina Simone, soul on 23 Apirila, 2010 by .\tTaj Mahal: Taj Mahal\nLeave a reply\tEguneko Diskoaren tartea Taj Mahal blues musikariaren 1968ko debut diskoari eskainiko diogu gaur. Columbia diskoetxeak argitaratutako LP hau 30eko eta 40ko hamarkadetako blues doinuen berpizkundea bultzatu zuen diskoetako bat izan zen. New Yorkeko musikariak Sleepy John Estes, Blind Willie McTell, Sonny Boy Williamson eta Robert Johnson blueslarien kantak eguneratu zituen disko honetan.\nThis entry was posted in Eguneko diskoa and tagged blues, Delta blues, Ry Cooder, Taj Mahal on 22 Apirila, 2010 by El Jonan.\tThe Jam: In the City\nLeave a reply\tGaurko egunez, 1977.urtean, the Jam taldeak lehenengo singlea argitaratu zuen: In the City. Punk-aren garaian, Paul Weller buru zuen bandak 60.hamarkadako mod taldeak erreibindikatu zituen, Small Faces eta the Who, besteak beste. The Jam-ena, ordea, soinu azkarrago eta bortitzagoa zen. Sex Pistols, the Clash eta the Buzzcocks-ekin batera, punk urteetako talderik arrakastatsuenetako bat bilakatu zen.\nThis entry was posted in Post Punk Party and tagged '70s, mod, punk, The Jam, UK on 22 Apirila, 2010 by .\tKate & Anna McGarrigle\nLeave a reply\tKate & Anna McGarrigle (1975) McGarrigle ahizpen lehenengo diskoa izan zen. 60.hamarkada hasieratik Montreal sorterriko folk eszenako izen esanguratsuak, Anna eta Kate McGarriglek kritikaren eta komunikabide espezializatuen txaloak jaso zituzten beren debutakin. Oso ondo osatutako diskoa baita, debuta izateko. Laneko kantarik gehienak beraiek konposatu zituzten. Besteak beste, Linda Ronstadt-ek diskoa agertu baino urtebete lehenago grabatutako “Heart Like a Wheel”. Bertsio honen arrakastari esker, McGarrigle ahizpek beren lehenengo kontratua lortu zuten eta horrela disko hau grabatu zuten. Gaur, gaueko hamarretan, Kate & Anna McGarrigle Eitb Musikan entzungo dugu.\nThis entry was posted in Eguneko diskoa and tagged '70s, folk, Kate & Anna McGarrigle on 21 Apirila, 2010 by .\tBlue Ash: No More No Less\n1 Reply\t1973.urtean Blue Ash Ohioko taldeak lehenengo diskoa argitaratu zuen, No More No Less izenburupean. Disko honi buruz 70.hamarkadako power pop-aren lan ahaztua dela esan ohi da. Izan ere, kritikak txalo beroz jaso arren, salmenta eskasak izan zituen eta garaiko irratietan ere ez zuten geihegi jarri. 60.hamarkadako British Invasion delakoa osatu zuten taldeen musikaren eragin haundiduna, power pop-eko beste taldeen (Big Star, The Groovies…) kasuan bezalaxe, Blue Ash-en soinua rock gordinenaren adibide bizia da. Gaur, gaueko hamarretan, Eitb Musikaren sintoniarekin bat egiten baduzu, Blue Ash-en lehenengo diskoa osorik entzuteko aukera eskaintzen dizugu. This entry was posted in Eguneko diskoa and tagged '70s, Blue Ash, power pop on 19 Apirila, 2010 by .\tDusty Springfield: A Star Is Born\nLeave a reply\tDusty Springfield abeslari ingelesa 1939eko apirilaren 16an jaio zen. 60ko hamarkadako pop britainiarraren erregina eta garai guztietako blue eyed soul abeslari onenetako bat, 1963tik 1970era grabatu zituen abestien artean pop musikaren klasiko handienetako batzuk aurkitzen ditugu: “I Only Want To Be With You”, “Whishing And Hoping”, “You Don’t Have To Say You Love Me“, The Look Of Love, “Son Of A Preacher Man“…\nThis entry was posted in Egun bat Musikan and tagged blue eyed soul, Dusty Springfield on 16 Apirila, 2010 by El Jonan.\tPost navigation


Bizkaiko Gurutze Gorriaren Enplegu Planaren helburua, gizarte arazoak dituzten edo lan merkatutik urrun dauden pertsonek, lanpostua eskuratzeko eta horri eusteko aukera izatea da, baldintza berberekin, gizarteratzeko tresna gisa.\n– Pertsonen inklusioa bultzatuko duen lan eta gizarte ingurunea sortzen laguntzea, lana aurkitzeko orduan aukera berdintasunak zaildu ditzaketen generoaren, jatorriaren edo adinaren araberako oztopoak murriztuz.\n– Lan merkatutik urrunduta dauden pertsonen laneratzea sustatzea, beraien gaitasunak indartuz eta enplegagarritasuna handituz, erabateko gizarteratzea lortzeko.\nEnplegua lortzeko neurri espezifikoak.\n– Lan arloko informazio guneak: lan arloko orientazioa eta informazioa enplegu baliabideen inguruan.\n– Zeharkako prestakuntza: enplegua bilatzeko oinarrizko teknikak, gaitasun sozialak eta lanerako gaitasunak, oinarrizko informatika eta Internet, eta abar.\n– Enplegua bilatzeko guneak: ordenagailuak eta Interneterako sarbidea dituen ikasgela.\nLaneratze ibilbide indibidualizatuak. Zaurgarritasun egoeran dauden pertsonentzat, gazteak, euren kargura pertsonak dituzten emakumeak, iraupen luzeko langabetuak, edo asilo edo/eta nazioarteko babes eskatzaileak.\n– Laneratzeko orientazioa eta laguntasuna: motibazioa eta aktibazioa, orientazio profesionala eta aholkularitza eta laguntasuna.\n– Prestakuntza: jarduera horietan enplegagarritasuna hobetzen da, konpetentzia pertsonalak, zeharkakoak eta tekniko profesionalak garatuz eta ikasiz.\n– Bitartekaritza: lan merkatuan eta enplegu eskaintzetan prospekzio lana egitea, enpresei bitartekaritza sistema eskaintzen zaien bitartean, eskaintza eta eskaria bateratzeko helburuz.


naiz: agenda - #MetalTOP. Euskal Herriko metal topaketak\nUrriaren 12tik 14ra bitartean ospatuko dira Azpeitian Euskal Herriko metal topaketen bigarren edizioa. 2014ko abenduaren 6tik 8ra izan zen lehen metal topaketa. Tuba Jaialdiko lan taldea gidari, Azpeitiko Metal Boskoteak, Azpeitiko Udalak eta Kulturaz kooperatibaren artean antolatu dituzte musika jardunaldi hauek.\nUrriaren 12an hasiko dira musika ekintzak, gazteentzat bideratutako ikastaro batekin. Urriak 13ko eguna, topaketako egunik mamitsuena izango da: 10:00etan, masterclass bikoitza; 10:45ean, Soreasuko oholtza nagusian, ikasketa teknikak eraginkorrei buruzko hitzaldia; 11:15ean, hamaiketakoa; 14:00etan, IX. Tuba Jaialdia kontzertua Azpeitiko plazako kioskoan; 15:00etan, bazkaria Sanagustin kulturgunean; 19:00etan masterclass amaiera; eta 20:00etan, Spanish Brass en kontzertua Soreasu antzokian.\nTopaketak amaitzeko, urriaren 14an, Sanagustin Kulturgunean goi mailako beste kontzertu bat izango da ikusgai: Spanish Tuba Quartet taldea.


Galdeketa bat egingo dute Usansoloko mugak ebazteko | Gizartea | Berria\nGaldeketa bat egingo dute Usansoloko mugak ebazteko\nGaldakaoko Udaleko osoko bilkurak onetsi du; azaroan egiteko asmoa dute. Usansolo Herria plataformak dio galdeketa «tranpa» bat dela\nUsansolo eta haren inguruak, artxiboko irudi batean. LUIS JAUREGIALTZO / ARGAZKI PRESS\nGaldakaotik (Bizkaia) banatzeko nahia badago Usansolo auzoan. Mugak zehazteko asmoz, auzoak inguruan dituen bederatzi auzoetan galdeketa bat egitea adostu du Galdakoko udal gobernuak. Atzo, osoko bilkuran hitzartutako erabakiak EAJren eta PSE-EEren babesa izan zuen. Orain, Espainiako Gobernuaren baimena behar dute. Lortzen badute, azaroaren 18an galdeketa egiteko asmoa dute. Usansolo Herria plataformak salatu du galdeketara deitzea eta Espainiako Gobernuari baimena eskatzea EAJren estrategia bat dela: desanexio prozesua «blokeatzeko».\nUdalaren esanetan, desanexio prozesua abiatu aurretik beharrezkoa da mugak zehazteko galdeketa bat egitea. Izan ere, Usansolo Bizkaiko 113. herria bihurtzeko korapilo nagusia auzoaren mugak dira. Plataformako kideen esanetan, Usansolok Bedia, Galdakao, Zaratamo eta Zeberio herriak ditu mugan. Udal gobernuak, ordea, esan du ez dagoela Usansoloko mugak zehazten dituen erregistro ofizialik. 2016an, Galdakaoko Udalak eta Usansolo Herriak plataformak desanexiorako bide orri bat adostu zuten, baina, mugak adostu ezinik, prozesua trabatuta dago ordutik.\nKorapiloa askatzeko asmoz, plataformak Usansoloko erdigunean eta inguruko auzoetan bildutako 2.000 sinadura aurkeztu zituen aldundian joan den azaroan. Galdakaoko Udalak, berriz, mugak zehazteko galdeketa egitea erabaki du. Usansolok inguruan dituen auzoetan galdera egitea da asmoa: Artetan, Gorosibain, Labean, Labeagan, Lekuen, Lekubason, Ordañen, Puentelatorren eta Uraskan. Itauna ere zehaztu du: «Nahi duzu zure auzoa Usansoloren desanexio prozesuaren parte izatea?». Udalak jakinarazi duenez, parte hartzeak auzo bakoitzean gutxienez %35ekoa behar du izan emaitza balekoa izateko. Auzoetako batean ezezkoa gailentzen bada, Usansoloren desanexio prozesutik kanpo geratuko da.\nBueltaka dabilen prozesu bat\nUdaleko osoko bilkuran galdeketa egitea onartu badute ere, oraindik Espainiako Gobernuaren baimena behar dute. Euskal Herrian egindako desanexioak atzera bota izan ditu estatuak. Kasu berriena Itsasokoa da (Gipuzkoa): Ezkiotik bereizi zen 2016ko irailean, herri galdeketa baten bidez eta foru aldundiaren babesarekin, baina, iazko martxoan, Espainiako Gobernuak bertan behera utzi zuen desanexioa. Izan dira aurrera egin ez duten prozesu gehiago. Igeldo (Gipuzkoa), esaterako, Donostiatik bereizi zen 2013an, baina berehala etenarazi zen prozesu hura, eta, duela urtebete, EAEko Justizia Auzitegi Nagusiak bertan behera utzi zuen.\nUsansolo Herria plataformak uste du galdeketa egiteko baimena eskatzeak «are gehiago traba dezakeela» desanexio prozesua. «2014an, galdetutakoen %70 desanexioaren alde agertu ziren, eta aurten 2.000 sinadura bildu ditugu. Zenbat aldiz galdetu behar digute gure etorkizunaz?», galdera egin zuten plataformatik. Ibon Uribe Galdakaoko alkatearen ustez, Espainiako Gobernuak baimena emango du Usansoloko mugak zehazteko galdeketa egiteko: «Ez da segregazio erreferendum bat, kontsulta bat baizik». Plataformako kideek salatu dute udalaren erabakia «tranpa» bat dela, eta ez daudela batere ados; galdeketa batean galdetu beharreko kontu bakarrak desanexioaren ingurukoak izan behar luketela pentsatzen dute.


Tarifak - Gipuzkoako Campusa - UPV/EHU\nBeheko taulan agertzen diren prezioak unibertsitatetik kanpoko jardueretarako dira, hau da, unibertsitateak antolatzen ez dituenetarako.Taulan agertzen diren prezioei gehitu beharko zaizkie, jarduera ohiko lanalditik kanpo egiten bada, zerbitzua emateko behar izan diren administrazio eta zerbitzuetako langileen aparteko orduak eta garbitasuneko langileenak.\nLokalak hiru modalitateren arabera aloka daitezke: 1. tarifaren, 2. tarifaren eta 3. tarifaren arabera. 2. eta 3. tarifen kasuan, gehiegizko denbora kobratzeko 1. tarifa aplikatuko zaio benetan emandako gehiegizko ordu kopuruari.\nOrdu zatiak goitik biribilduko dira ordu erdia gainditu bada, edo behetik, ordu erdira heldu ez bada.\nTarifaren modalitatea ezin izango da aldatu lokalak erabiltzen hasi ondoren\nTarifan espazioaren alokairua baino ez da sartzen. Horri gehitu beharko zaio lokala garbitzeko lanaren kostua eta zerbitzua emateko behar diren langileak (atezaina, ikus-entzunezkoen teknikaria etab.).\nFidantza kalkulatzean (alokairuaren kostuaren % 25, BEZ barik) kontratua hastean egingo den orduen estimazioa hartuko da oinarri.\nLokalak erabiltzen amaitutakoan, benetan erabilitako orduen datuak bidaliko dira eta faktura jaulkiko da, BEZaz gain.\nIKUS‑ENTZUNEZKO EKIPAMENDU INFORMATIKOA\n(Prezioa: ordu 1/ gelako)\n(6 ordu/ gelako)\nAuditorio Sotoa 330 Proiekzioetarako sistema, mikrofonoak aldibereko itzulpena (entzungailuak izan ezik), streaming eta grabazioa (aukeran) 134 € 1.213 € 607 €\n6 gela 1. 72 Ikus-entzunezko ekipamendua, mikrofonoak eta megafonia 46 € 420 € 210 €\n3 gela 1. 150 70 € 629 € 316 €\n8 gela 2. 112 70 € 629 € 316 €\n15 gela 3. 66 Ikus-entzunezko ekipamendua, megafonia 46 € 420 € 210 €\nErabilera anitzeko gela 3. 30 Ikus-entzunezko ekipamendua, megafonia 46 € 420 € 210 €\n21 Eramangarrien erabilera 152 € 1.342 € 671 €\n30 Bideokonferentzia 373 € 3.336 € 1.669 €\n5 Hall Solairuko 1 176 € 1.049 € 526 €\nA Gela (1.)\nB Gela (1.)\nA Gela (2.)\nB Gela (3.)\nHall 1. solairua\nHall 2. solairua\nHall 3. solairua


Done Jakue Bidea eta surfa uztartzen dituen dokumentala aurkeztu dute Sopelan - Sopela - Hiruka.eus\nDone Jakue Bidea eta surfa uztartzen dituen dokumentala aurkeztu dute Sopelan\nUnai Brea 2020-01-13 15:56\nKurtzio Kultur Etxean egin dute aurkezpena. Goian eta erdian ageri da Kepa Acero. © SOPELAKO UDALA\nKepa Acero getxoztar surflari ezagunak bizikletaz egin du Kostaldeko Done Jakue Bidea, surf-ohola aldean daroala, eta ibilbide hori jaso du Caminando sobre las olas hamahiru kapituluko dokumentalak. Gaur egin dute aurkezpena, Sopelako Kurtzio Kultur Etxean.\nSurf Channel kateak eta RTVEk ekoiztu dute Caminando sobre las olas, eta lagundu dutenen artean Sopelako Udala dago. Ordu erdiko hamahiru emanalditan, Kepa Acerok Kostaldeko (edo Iparraldeko) Done Jakue Bidea eginez izandako bizipenak erakusten ditu dokumentalak. Tarteka, bizikleta utzi eta surf-ohola hartuta hainbat herritan geldialdiak egin ditu Acerok. Horien artean, Sopela eta Getxo. Hala, ikusleek oso ezagunak ez diren txokoak, surfean jarduteko hondartza egokiak eta tokian tokiko ohiturak eta pertsonaiak ezagutuko dituzte.\n"Udalak konpromiso irmoa hartu du Sopela surfarentzako leku estrategiko eta erakargarri bihurtu dadin", adierazi du Josu Landaluze bertako alkateak; "modu aktiboan ari gara lanean sektoreko erakundeekin".\nEuskaltelen Bideotekan, Surf Channelen, eta TVEren La2 katean ikusi ahal izango da Caminando sobre las olas.


On Kixote Mantxako. Bigarren Zatiko 38garren atala\nDolorida etxandereak bere aurrera-atzerako gaitzen berri eman zienekoa.\nSoinulari mudurrien atzetik, loretegian zehar, hamabi etxandere, bi erreskadatan, denak serora-janzki zabaldunak, anaskote edo bentosinez eginak antza (triminduriko artile zerika antzeko bilakatua zen ehun hau) eta buruetan halako burutxetak, minginota antzeko batzuk kaneki daritzon oihal mehe zuriz eginak, luze-luzeak zirelako soinekoaren anerea agerian utzi eta bestea estaltzen zutenak. Haien gibelean Trifaldi kondemea zetorren, eskutik Trifaldin Bizarzuri ezkutariak zekarrena; hura ere baieta delako mihise mehe-beltzaz jantzia, zizurtu bagea zen bestela han ageriko ziren bikorrak Martosko txitxirio onen neurrikoak izanen ziren. Hegala, edo gona, edo isatsa nahi bada esan, hiru zi edo musturrekoa zen, hiru gela-sehik eskuez oratuak, hauek ere dolu-beltzez jantziak eta hiru musturrek osatu hiru angelu zorrotz haiekin batera halako irudi era-eratua eta ikusteko polita osatzen zutenak; honexen zioaz, hain zuzen, Trifaldi kondesa izena nondik zetorkion hango guztiek igarri zuten, hots, Hiru Gonadun Kondesa zela (zeren, zeinbait lurraldetan gonari "falda" edo esaten baitiote); Benengelik dioenez egia zen eta egiazko abizena edo izengoitia Lobuna Kondesa omen zuen, zeren, konderri haretan otso asko bizi omen baitzen eta otsoari "lobo" esaten zioten; otsoaren ordez azeria ugari balitz, berriz, Zorruna Kondesa esanen zioten, nonbait, "zorro" izena emaiten baitiote azeriari, eta hango handikien ohitura ei da, antza, lurraldean ugari diren gauzen izena bere izentzat hartzea; alabaina, kondeme harek, bere gonaren ederra edo aiparaztearren, Lobuna utzita Trifaldi izena hartu zuen.\nHamabi etxandereak eta anderaurena elizbiran ohi den ibileran zetozen, begitarteak oihal beltzez estaliak, eta Trifaldinena ez bezala zehar-ikustekoak ez zirenak; aitzitik, hain zarratuak zirenez ez zen deusik zeharrargitzen. Etxandere-saldo hura osorik agertutakoan, Duke jauna anderearekin eta On Kixote zutitu ziren, eta halaber ibilpen deun astitsu hari begira zegozen guztiak zutitu. Gelditu ziren hamabi emakumezkoak, karrika bat osaturik, albo bietan jarrita, eta bien erdian zehar Dolorida aurreratu zen, Trifaldinek eskutik askatzeke, eta hau ikusita Duke jaun-andereak On Kixoterekin harrera egitearren hamabi bat urratsez harenganatu ziren. Lurrean belauniko jarri zen, eta ahots ez leun ez guri bai zakar bai erlats batez honela esan zien:\nBerorien handitasunak ez daitezela hain adeitsu izan berorien morroe, zera, neskame esan nahi dut, naizen honenganako; izan ere minduna naizenez gero, eta honen naizelako, ez dut uste behar bezala erantzunen dudanik, zeren, jasaiten dudan zorigaitz harrigarri eta inoiz ikusi bageko honek ez baitakit nora eraman ote didan nire adimena, urrutira noski, bila eta bila nabilen arren kausitzen ez dut eta.\nBada, adimenik bage legoke – esan zuen Dukeak – konde andere, berorren ahaldina ikusiko ez lukeena berori ikusi orduko, besterik ikusteke ere, horrek gizalege guztien bikaina eta agurpen zindo guztien gaina irabaziak baititu.\nEskutik heldu eta jaikarazi zuen, duke anderea eserita zegoen ondoko aulkian jartera eraman zuen, harek agur eta agur eginaz abegi ona zegiolarik. On Kixote isilik, Santxo, aldiz, Trifaldi haren aurpegia eta haren albotikoren batena ikusteko irrikitan zegoen; ezin, ordea, beraiek, nahita, aurpegia agerrarazi arte.\nDenak lasai, isilik, nork hitzik eginen zain, eta Dolorida etxandereak egin zuen, lehenik, honela:\nGuztiz uste izankor nago, jaun ahal-ahaltsu, andere eder-eder eta aldameneko zuhur-zuhurrok, nire arrangura latz-latza zuen bular kemen-kementsuetan ongi hartua izanen dela, abegi atsegingarri bezain mingarri eginen diozuela; izan ere, halakoxea da bera, nire doakaitza, hatxurdina xamurtzeko adinakoa, diamantea biguntzekoa, eta lurbiran izan litezkeen bihotzik gogorrenen altzairua uxtertzeko bezainbestekoa da; baina, zuen entzumenaren -belarria ez esatearren- "plazara" baino lehenago, jakin nahi nuke, jakin, talde honetan, lagunabar honetan, hementxe, Mantxa-Mantxako On Kixote zaldun izen handi-handikoa eta bere ezkutari-ezkutaria den Pantza ote dagozen.\nPantza hori – beste inork erantzun aurretik esan zuen Santxok – hementxe dago eta On Kixote-Kixote ere bai, honelatan bada, etxandere-etxandere mindun-minduna, nahi duzun guzti-guztia erran ahal-ahal duzu, hemengo oro-oro zure zerbitzari-zerbitzariak izaiteko gertu-gerturik gagoz eta.\nOrduan, On Kixote zutitu zen, eta bere mintzoa Dolorida "doña" harengana zuzendurik, esan zion:\nBerorren zorigaitza, andere atsebagetu, inoren indar edo gemenaren bidez zuzentzeko nahiz sendatzeko itxadopenik baldin badu, hona hemen, zaldun ibiltari naizen honen sendagailua, ahul eta motz izan arren zure alderako behar bezala erabilia izanen dena. Ni On Kixote Mantxako nau, behartsu guztien lagungarri izaitea beste egitekorik ez duena; hau honela, beraz, ez du berrorrek, andere, besterik behar, ez itzulinguruka ibili behar ere, ez beste onbideren bila aritu beharrik, berorren gaitzaren berri argi eta garbi eman baino ez; nire belarriek badantzute, eta sendatzen ez jakinki, minagatik min, bederen, hartuko dute.\nHau entzunik, Doloridak (hango lurraldeetan "mindun" esatea bezala) On Kixoteren oinetara erori nahi antzera egin zuen, eta erori zen (bere burua erorarazi) eta besarkatu zizkion, esanez:\nOin eta zango hauetara naiz eroria, oi zaldun garaitezin! zalduntza ibiltariaren oinarri eta zutabe dira, izan ere: oinoi mun egin nahi diet, zeren eta, berauen urratsez nire zorigaitzaren sendabiderantz bainoa, oi ibiltari zangar, zeinaren egitandi egiazkoak' Amadis, Esplandian eta Belianis haien gogoangarriak azpian eta itzalpean utzita beti gora-goratzen diren!\nHau esan eta On Kixote utzi, Santxo Pantzarengana jo, eta eskuetatik helduta, honela esan zion:\nOi zu, ezkutaririk kirmenena, inoiz zaldun ibiltarik mendeetan izan duen egundainokorik zintzoena, Trifaldin nire laguntzaile honen bizarra luzea baina zure ontasuna are luzeagoa duzun hori! Harro bai harro ibil zaitezke, bai, zu On Kixote handiaren zerbitzari, lurbira osoan iskiluetan ihardun duten zaldunen samalda guztiaren morroe izan zarelako, nolabait ere. Arren eta arren eskatzen natzaizu, zure ontasun beti-batekoari zor baitiozu, zure nagusiarekikoa egite aldera lagun izan zakizkidan, harek konde andere apal-apal eta gaixo-gaixo honi mesede egin diezaiontzat.\nSantxok hau erantzun zion:\nNire ontasuna, ene andere, berorren ezkutariaren bizarra bezain luze-handia izaiteak niri bortz axola; izan dadila nire arima bizardun edo "bibotedun" nire bizialdi honetatik alde eginen dudanean, hauxe nahi nuke; hemengo bizarrez niri bortz edo bat ere ez; alabaina, holako arrenik ere bage, amarruttorik bage nik nagusiari galdatuko diot -ongi maite nauela badakit, orai maiteago garatz baterako behar nau eta- ahal liron heinean, berorren alde egin dezan. Ager beza berorrek barreneko grina, jaulki biezagu, eta egin eginen da, utz horretan, elgar hartuko dugu eta.\nDukeak barrez lehertzeko zorian, halako jazoera eskutik heldua zeramatelakoan, eta Trifaldi haren asmamena, haren egiera zorrotza goraipatzen ari ziren, beraien baitan. Harexek, berriz ere eserita, hitz egin zuen:\nKandaia erresuma ospetsu, Trapobana handia eta Hegoaldeko itsasoaren artean, Komorin lurmuturretik haragoko bi legoatan dagoeneko erregina anderea Maguntzia izan zen, Artxipiela erregearen alarguna. Jaun eta senar honekin ezkondu eta Antonomasia erretalaba sortu zen, erreterri haren oinordekoa, eta nire babespean hazia eta hezia izan zen, beraren amaren etxandere nagusia eta zaharrena nerau. Egunak joan egunak jin, Antonomasia neskatila hamalau urtera iritsita, guztiz ederra zen, ezinago ederra, totila izadiak ahal zuen neurririk gorenean totildua. Totila bazen sotila ere zen, guztiz! Ludian zen ederrena, zinez, zen eta da, baldin pamerial bekaiztiek eta balbe zitalak bizitzaren bilbea moztu ez badiote. Ez zioten, bada, eginen: zeruek ez zuten lagetuko lurrari hainbesteko kalterik egiterik, besterik ez zen izanen, hau da, lurreko aihenik ederrenetik mahats-okoa heltzeke biltzea. Edertasun haretaz, bada -eta nire mingain motelak ezin du behar bezala goretsi- hainbat eta hainbat printze maitez mindu izan ziren, zeinbatu ahala bai, bai bertakoak bai kanpokoak, eta, besteak beste, Erretetxean zebilen zaldun berezi bat haren ederraz gogoberoturik zeruetara bere gogoa goraki zabaltzeari ekin zitzaion; gazte zela eta, bulartsu zela eta, trebea eta dohaintsua, asmoz eta jakitez beti betea, eta zori onduna, zeren, jakizue gogaikarri ez banaiz, gitarra joiten ere bazekiela, joiten baino mintzarazten zuela, eta olerkaria ere zela, eta dantzari bikaina, eta txori-kaiolak egiten ere iaioa, hain iaioa zenez bizimodua ateratzeko bezain iaioa zela, hala behar gorrian gertatuz gero; zer hauek guztiak zirela eta mendi bat eraisteko adinakoak izanik, are neskatxa guri bat zertzeko adinakoagoak ziren. Hala eta guztiz ere, haren gizatasuna eta haren "maina" on eta sona eta trebetasun guztiok gutti edo hutsaren hurrengo izanen ziren nire neskatilaren gotorlekua gainditzeko, lapur lotsagaldua lehenik niregana etorri izan ez balitz, ni azpiratuz bere asmoa betetzearren. Nire nahimena aurrenik beretu eta nire gogoa bere aldera bildu nahi izan zuen alpertzar bihurri bihozkeak., nik, gazteluzain txar honek, gotorlekuko giltzak eman niezazkion. Bukatzeko, niri adimena zurikatu zidan, koipe eman zidan, eta nire nahimena mendean hartu zidan, ez dakit zer-nolako esanez eta mesanez; badakit niri burua makurrarazi eta lur joiteraino eraman nindutenak gau batean entzun nizkion bertso batzuk izan zirela; bera karrika batean eta ni burdinsare baten ostean entzule, eta ahantzita ez banago honelakotsuak ziren:\nAi ene etsai gozoa\narima zauritzen didana!\neta maitez jorik noa\nisil-minez ai! beragana\nBertsoa bitxi-bitxia iruditu zitzaidan, ahotsa ur-eztizkoa, eta harik hona, ordudanik, bertso hauen eta beste batzuengatik erori nintzen gaizpidea ikusita, zera, pentsatu izan dut eta gogora ekarri, ezen, ongi hazi eta kudeaturiko leterrietatik olerkariak herbesteratu beharra dagoela, Platonek esaten zuena legez, lizunak behinik behin, zeren, beraien bertsoak Mantuako Markesarenak ez bezala - hauek umeak eta emakumeak solas eta jolas egitekoak izaiten dira, noizbait negarra eraginki- guztizko zorrozkeriak izaiten baitira, arantza belaxka antzo arima zeharkatzen eta txismist baten antzera zauritzen dizutenak, soinekoa onik utzita. Beste behin honela abestu zuen:\nZatoz, Herio, ezarian\nitzalgaizka, usterik ezean\npozik nago ni atsedenean\nEta zurri honetako beste bertsoño batzuk, "estranbote" eta guzti, kantatzean liluragarri eta idatzita harrigarri direnak. Zer, bada, garai haietan Kandaian ohikoa zen bertso-mota bat, haiek "segidillak " zeritzetenak, osatzera apaltzen direnean? Hantxe arimen jauziak, hantxe zen barrearen aputika, hantxe gorputzen ezinegona, eta, azkenean, zentzumen guztien asaldua. Honelatan bada, ene jaun-andereok, halako koblakariak nora eta Muskerren uharteetara herbesteratu behar zituztela diot. Alabaina, errua ez dute haiek, goresten dituzten to inozoek baizik, eta sinesten dieten no memelek baizik; ni etxandere behar bezain ona banintz, ez nuke zirkinik eginen haien gogai umelakatik, ez nuke egia denik uste izanen honako esaldi hau: "Hilez bizi naiz, izotzez kiskaltzen, suaren barruan ikaran nago, itxaropenik ezean itxaraiten dut, banoa eta hemen nago"; eta antzeko beste ezinezko batzuk, haien idazkien betegarri direnak. Zer, bada, Arabiako "fenix" opaesten dutenean, edo zer Ariadnaren buruntza, eguzkiaren zaldiak, Hegoaldeko harribitxiak, Tibar-eko urrea eta Pankaiako gantzukia agintzen dutenean? Honelako hauetan, bai, haiek "lumak" luzatzen dituzte, agintzea eta hitz-emaitea erraza baita hitza bete ezin denean edo inoiz betetzeko asmorik ez dutenean. Baina, zertan ari naiz? Ai ene zoritxarreko! Zein zorok narama besteen akatsak jaulkitzera, nireez zeresanik asko dudalarik? Ai ene bada eta, berriz ere zori onik bage! bertsoek ez ninduten mendean hartu, nire inozokeriak baino; musikak ez ninduen beratu nire txorokeriak bai ordea; nire etxakinkeriak eta adimendu urriak bidea ireki zuten, eta On Klabijok oztoporik bage aurkitu zuen bidexka. Harako zuldun harek izen hau zuen, eta ni, beraz, bitartekari nintzen, eta ez behin usu baizik, haren gelaratu izan zen, egiazko senarra bailitzan, ez berak nik baizik atzipeturiko Antonomasiaren gelara alegia; bekatari izan arren, beronek ez zion utziko oski-zola ondora hurbiltzerik, senarra izan ez balitz. Ez, ez, hori ez: senar-emaztegoak aurrera joan behar du beti nik aipatu edozein zeratan! Garatz edo harreman haretan, alta, kalte bakarra besterik ez zen izan, elkarren arteko ezberdintasuna hain zuzen, zeren, On Klabijo zaldun berezia bazen Antonomasia erregearen alaba, esan bezala, erresumako oinordekoa baitzen. Mordoilo hau egun batzuetan estalirik eta ostendurik egon zen, nire zogieraren ahalgeaz, harik eta Antonomasiari gerria nolabait loditu zitzaiola ikusi uste nuen arte, eta honen kariaz hirurok urduri, eta "mandatu" txarra barrutik atera baino lehen, On Klabijok Antonomasia bere emaztetzat galdatu zuen, Erretorearen aurrean, erregealaba bere emazteak egin zion baimen-agiri bati atxekiz, hain lokarri sendoa zena, nire irudikoz, ezen, Sansonen indarrak ere urratu ahal izanen ez zuela. Egin beharreko egitekoak egin ziren, Erretoreak agiria ikusi zuen, beronek andereari aitorpena hartu zion, egia osoa aitortu ere honek, Erret-amaina oso zintzo baten etxean ezarteko agindu zuen...\nHona artean entzule, eta bat-batean Santxok esan zuen:\nKandaian ere amainak edo herriko mutilak badira, koblakariak eta xaramelak ere badira, irudi dut, horretaz, ezen, mundu guztia bat dela. Bebil azkar, baina, Trifaldi andere, berandu da eta kondaira luze honen amaia zein den jakin minak nago.\nBai – kondemeak erantsi zion.


Mikel Laboa eta ni — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Mikel Laboa eta ni\nMikel Laboa eta ni\nLeire Narbaiza 2008/12/01 14:54\nGaur hil jaku Mikel Laboa, horregaittik post hau.\nIkasle batek izenburu hau jarri izan balesta idazlan baten, zuzendu eta "Mikel Laboa eta biok" jarriko netsake. Ni, baiña, ez naiz atrebidu "eta bixok" jartzera, Laboak nerekin hartu-emonik ez zekalako. Halan da be, umetatik izan dau protagonismua nere bizitzan, ez bakarrik momentu askotan soiñu bandia izan dodalako, anekdotan bat be badakadalako berakin.\nSasoi baten 6 diskua buleta-bueltaka euki neban, zinttia gastau arte. Urten barri zeguan, eta guretako magikua zan. Orduan sasoian, oin hogei bat urte-edo, Ermuan jotekua zan, bertako gazte asanbladiak -edo ekarritta. Baiña arazon bat egon zan, eta udalak baimenik ez zeban emon. Ez dakitt ondo zelan izan zan, gauzia da kontratauta bazegaula, baiña ez zekan nun jo. Hori dala eta, unibersidadian jo zeban eta aretua gaiñezka zeguan: jentia pasilluetan jarritta, zutiñik, kantuan....itzela. Gaiñera, ixa danak gaztiak eta itxuria nahiko punki-makarrosua.....Edarra izan zan!!\nNere nekdota personala, baiña, lehenagokua da. Lau urte nittuanian anaia jaixo jatan. Horrekin batera eskolan hasi nintzan. Oso gaizki jaten neban, mizkiñ hutsa nintzan. Gaiñera, nere ikaskide guztiak letrak ikasten zebizen bittartian nik o baiño ez neban ikasi, a-ri buztana behian, goixan,...jartzen netsan, baiña ez eskuman beheko aldian. Ikaragarri kostau jatan. Hori ikusitta, nere irakasliak (???), monjia bera, gurasueri esan zetsen ez nintzala normala, ez nintzala osua. Imajinau zaittie! Gure aitxak lagun bat pedriatia eukan Donostian. Hareri deittu eta Mikel Laboanian eskatu zeban txandia (ume psikiatra zan). Bittartian, lagun horrek ikusi ninduan eta normala nintzala konfirmau zetsen gurasueri, zeluak baiño ez nittuala, itzelak, baiña zeluak besterik ez. Jakiña, ordura arte etxeko printzesia nintzan! Hori dala ta, Mikel Laboakin euki neban zita galdu hori beti izan izan da etxian adarra joteko aukeria.\nGure aitxak, medikuak eta kuadrilla batek urtian behin bazkarixak egitten zittuen Donostian. Iñoiz Laboa juanda zeguan kafietara, eta holakuetan aitxarik nere preguntia egitten ei zetsan. Ei. Aitxan ipoin bat izan zeikian, baiña beti kontatzen zestan. Pentsau, nik lotsia eta poztasuna neurri berian sentitzen neban.\nDeportibuak 75 urte bete zittuanian Euskal jaira ekarri genduan. Orduan ezaguitzeko aukeria zian neban. Gizon jatorra, traturako gozua, irribarretsu denpora guztian. Pote batzuk hartzen be ibili giñan, eta anekdota barregarri bat kontau zeskun. Gertukua eta apala izan zan gurekin. Lora sorta bat emon gentsan, eta ez zeban hartu nahi izan, berari koruak egitten zittuan neskiari emoteko esan zeskun, erdi-lotsatuta.\nHauskor itxuria zekan, biharbada abotsak be laguntzen zeban horretan. Bere abots hain partikularra...Gero kantu tradizonalak, poeta haundixak eta musiko itzelak batu dittu bere lanetan. Artista ikaragarri baten biharra. Haundixa bezin apala, beti urdiñ illunez jantzitta (behin plaian Getarixan ikusi neban, eta baiñuko jantzixa be urdiñ illuna eukan!), azken urtiotan aitxitxa irudixa be hartuta netsan bere txapel berezi harekin.\nGu umezurtz geratu gara, gure kulturako haundixenatako batek laga gaittulako. Askotan esaten diran berbak dirala badakitt, baiña zer gehixago esan pozik, triste, negarrez, alai gegauzenian musikia jarri zeskunari? zenbatetan kantau dittugu bere kantuak, trankil-trankil geguazenian, afari ostetan, gaupasetan erdi lafiauta, udalekuetan, dutxan? Holan jarraittuko dogu, baiña oinguan jakinda ez dogula barriro be bere kontzierturik entzun, bera ez daguala hamen.\nGuk, baiña, bere musikaz zuzenian gozatzeko aukeria izan dogu, eta hori zoragarrixa izan da. Milla esker, Mikel!!\netiketak: Amamakipuleta, musika, Txargainen, Eustakion ipoiñak, udazkena\nEuskal udalekuetako oroitzapen goxuen parte dira Laboaren kantuak eta beti mobiduko ditxue nere barruak.\nUrte baten gañera begirale euki neban bere alaba Agurtzane. Akordatzen naiz zelako inpresiñua eiñ zeztan jakitziak Laboa bere aitxa zala!


Zesarea batetik berreskuratzea | Consumer\nZesarea batetik berreskuratzea\nErditze arruntaren ondoren izaten diren ohiko eragozpenez gain, sabeleko ebakuntza kirurgiko baten sintomak ere gehitzen dira.\narabera: Ostirala, 2011ko abenduaren 16a\nIrudia: Tammra McCauley\nBederatzi hilabeteko itxaronaldia eta erditze natural baterako prestakuntza egin ondoren, milaka amek beren itxaropenak zapuztuta ikusten dituzte, baldin eta, haurdunaldian medikuak hala aginduta edo erditzean arazoak izan dituztelako, zesarea bat egin behar izaten badute. Erditze naturalaren eta zesarearen ondoriozko erditze-prozesuaren arteko desberdintasun nabariek -ebakuntza kirurgikoa eskatzen duenak- nabarmen eragiten diote emakumearen berreskuratze- eta egokitze-prozesuari, umea jaio ondoren.\nEragozpen gehigarriak zesarea baten ondoren\nEmaitza bera da, baina oso bide desberdina. Ume bat erditze natural edo zesarea bidez erditzea erabat desberdina da bi prozesutan, eta puerperioa ere nabarmen desberdina da. Biek aurre egin beharko diete erditze batek eragiten dituen ohiko eragozpenei -ondoezak, baginako galerak, bularretako sentikortasuna, hormona-aldaketak edo nekea–, baina zesarea bat jasaten duen emakumeak sintoma horiei sabeleko ebakuntza kirurgiko batek eragindakoak gehituko dizkie. Hauek dira aipagarrienak:\nMina ebakian: anestesiaren ondorioak gertatzen direnean, emakumeak min handiagoa edo txikiagoa sentituko du zauriaren tokian. Kontuan hartu behar da zesareak bi ebakidura dakarrela, bata kanpokoa abdomenean eta bestea umetokian barnekoa. Azken horrek areagotu egiten ditu entuertoko minak. Mina hein batean arintzeko, gomendagarria da edoskitzearekin bateragarriak diren analgesikoak hartzeko eskatzea.\nGasen metaketa eta idorreria: kirurgia handi abdominalaren ohiko bi sintoma dira, eta emakumeari ebakuntza ondoko eragozpen handiak eragiten dizkiote. Mina arintzeko gomendiorik onena da ahalik eta azkarren sartzea eta gelatik ibilaldi txikiak egitea, heste-traktua berriz ere martxan jartzeko.\nZesarearen bidez erditu den emakumea ospitalean egotea, oro har, erditze naturalagatik izan daitekeena baino luzeagoa da; izan ere, ebakuntzak osasun arloko profesionalen zaintza eta kontrol luzeagoa eskatzen du:\nJaio eta hurrengo zortzi orduetan, maskuriko zunda kendu ondoren, komeni da hankak mugitzen hastea eta ohean sartzea.\nIndarrez esertzen denean (erditu eta 8 eta 24 ordu bitartean), ama jaiki egin behar da. Lehenik eta behin, urrats batzuk besterik ez dira egin behar, eta aulki batean eseri, eta, pixkanaka, zutik egoteko denbora luzatu.\nArazorik gabe ibiltzen zarenean, dutxatu edo garbitu egin zaitezke, baina saiatu lehenengo egunetan ebakidura kirurgikoa ez bustitzen.\nEgunero, osasun-langileek orbainaren bilakaera aztertzen dute eta behar diren sendaketak egiten dituzte. Garrantzitsua da prozesu horri erreparatzea, ospitaletik alde egin ondoren etxean errepikatu ahal izateko.\nFuntsezkoa da aitaren edo beste senitarteko batzuen laguntza izatea ospitalean dagoen bitartean, amak indarberritzeko esfortzu kaltegarriak egin ez ditzan.\nZesarea baten ondoren etxera itzultzea\nZesarea baten ondoren ospitalean egotea paziente bakoitzaren bilakaeraren araberakoa da: hiru egunetik bostera bitartekoa izan daiteke. Alta jaso ondoren, amak etxean errekuperatzeko behar dituen zainketa eta arretarekin jarraitu behar du:\nLehenengo lau edo sei asteetan, etxean laguntza izatea komeni da, ahalegin handiak egin ez daitezen, batez ere pisua altxatzea eskatzen badute.\nKirurgiak eragindako ondoezak jarraitzen badu, ginekologoari kontsulta dakioke analgesikoekin tratamendua luzatzeko aukera.\nAmak atseden hartu behar du, baina ez da komeni guztiz inaktibo egotea. Lehenengo astearen ondoren, ibilaldi txikiak egiten has zaitezke, eta iraupena eta maiztasuna pixkanaka handitzen.\nPuntuak mantentzen diren bitartean, orbaina egunero garbitu behar da urez eta xaboiz, eta ondo lehortu ondoren, apositu batekin estali, marruskadurak eta infekzioak saihesteko.\nGarbitze-prozesuan, zauria ondo aztertu behar da, puntu bat edo gehiago infektatu daitezkeela adierazten duen irregulartasunik ez dagoela egiaztatzeko. Hala bada, medikuari jakinarazi behar zaio, tratamendu egokia zein den adieraz dezan.\nPuntuak kentzen direnetik, ebakuntza egin eta zazpi edo zortzi egunera, orbaina modu berean garbitzen da, baina jada ez da estali behar.\nKasu batzuetan, abdomenean euste-gerriko bat erabiltzea komeni da, mugimenduekin zaurian izan daitekeen mina arintzen laguntzeko eta amari segurtasun handiagoa emateko.\nposomazio-berreskuratzea posparto-eu zesarea


05 « maiatza « 2018 « Prentsa oharrak\nMontehermosok eta Arte Ederretako Fakultateak egiten duten deialdia seigarren ediziora iritsi da\nKategoriak: Prentsa oharrak — Komunikazio Zerbitzua / Servicio de Comunicación — 5 maiatza 2018 12:15\nAurreko bost deialdiak oroitzeko katalogoa plazaratu zen atzo\nMontehermosok eta Arte Ederretako Fakultateak proiektu artistikoak bideratzeko egiten duten deialdia seigarren ediziora iritsi da; deialdiaren oinarrien arabera, lau-sei proiektu aukeratuko dira, 2018ko urritik 2019ko apirila bitartean erakusteko.\nDeialdia graduondoa edo masterra egiten ari diren ikasleentzat da, proiektu profesional baten fase guztietan parte hartzeko aukera emanez: komisariotza, lanaren produkzioa, muntatzea eta hedabideen zein jendearen aurrean aurkeztea.\nKultura, Hezkuntza eta Kirol zinegotzi Estíbaliz Cantoren arabera, deialdiak “mundu profesionalera hurbiltzeko lan plataforma bat eskaintzen du, eta gizartearekin lotura zuzena izateko aukera”.\n600 euroko laguntza jasotzen dute aukeratutako proiektuek ekoizteko, baita erakusketa egiteko eta zabalkunderako, komisario baten laguntzaz.\n“Aukeratutako proiektuak Montehermoso kulturunearen erakusketa-egitarauan txertatuz, profesional bihurtzeko bidean diren sortzaileen lanak ikustarazteko aukera sortzen da, eta gure lurraldean arte plastikoak eta ikusizkoak garatzeko egokierak eskaintzen”, esan du Cantok.\nEskabideak administración@montehermoso.net helbidera bidali behar dira; epea ekainaren 17an amaituko da.\nOroitzapenezko katalogoaren argitalpena\nOinarriak argitaratzearekin batera, aurreko bost urteetako erakusketa deialdiak oroitzeko katalogoa plazaratu zen atzo Montehermoson. Estibaliz Canto, Kultura, Hezkuntza eta Kirol zinegotzia; Arantza Lauzirika, Arte Ederretako fakultateko dekanoa; argitalpenaren koordinatzaileak, eta aurreko edizioetako zenbait komisario izan ziren ekitaldian.\nCantoren hitzetan, deialdi horri “maitasun berezia diogu, konplizitateak eta aukerak batzen baititu: konplizitateak, Udalak eta EHUk batera lan egiten dutelako; aukerak, ikasleei zuzentzen zaielako. Sinergia horien emaitzak ekarri gaitu liburu hau argitaratzera, betiko iraun dezan”.\nOndoren, gaiari buruzko mahai-ingurua egin zen, parte-hartzaile hauekin: Sonia Fernández Pan, Aimar Arriola, Alberto Díez eta Munts Brunet (moderatzailea).\nEuskal erakundeek frankismoaren kontrako erresistentziako Álava Sareko kide izan zirenak omendu dituzte\nKategoriak: Prentsa oharrak — Etiketak: Memoria Historikoa — Komunikazio Zerbitzua / Servicio de Comunicación — 12:02\nSarearen ordezkari Luis Álava Sauturen fusilamenduaren 75. urteurrenarekin bat eginez, oroitzapen eta aintzatespen ekitaldi instituzionala egin da Gasteizen, lehendakaria buru zela\nIñigo Urkulluk azpimarratu du Luis Álava Sautuk eta sarea osatu zuten “emakume ikusezinek” izan zuten konpromisoa “indarkeriari indarkeriarik gabe aurre egiteko, adimenaren armak bakarrik erabilita; eredua da, eta indarra ematen digu gizartea elkartzearen eta bizikidetzaren alde lanean jarraitzeko”\nRamiro Gonzalezek adierazi duenez, “frankismoaren kontrako borrokatik jardun zuten emakume ikusezinek idatzi zuten gure iragana, eta eraikitzen dute gure etorkizuna”\n“Gasteiz batzen zaio memoriako tokien sareari, zeinen bidez, gure hirian, aintzatespena, elkartasuna eta txera agertzen baitiegu frankismoaren biktima guztiei”, erantsi du Gorka Urtaranek\nAlkatearen audioa 1\nAlkatearen audioa 2\nAlkatearen audioa 3\nEAEko erakundeek Álava Sarearekin elkarlanean aritu ziren pertsonak hartu dituzte gogoan gaur, Gasteizen. Álava Sarea frankismoaren kontrako talde klandestinoa izan zen, presoekiko elkartasunezko eta II. Mundu Gerrako aliatuen aldeko espioitza sarea, hain zuzen. Sare horren ordezkari arduradun Luis Álava Sautu gasteiztarra Madrilen fusilatu zuten, eta fusilamendu haren 75. urteurrenean egin da oroitzapen eta aintzatespen ekitaldi hori. Erakunde ekitaldia gaur goizean egin da, Iñigo Urkullu lehendakaria buru zela, eta bertan parte hartu dute Ramiro González Arabako diputatu nagusiak eta Gorka Urtaran Gasteizko alkateak. Ekitaldian izan dira, orobat, hainbat erakunde ordezkari eta politikari, bai eta frankismoaren biktimen elkarteak eta senideak ere.\nErakunde ekitaldi horrekin, gogora ekarri da Gerra Zibilean zehar eta diktadura frankistaren hasieran, 1936tik eta 1940ra bitartean, Luis Álavaren deitura izentzat eman zitzaion sareak presoen, iheslarien eta haien familien aldeko ezin konta ahala elkartasun eta laguntza ekintza gauzatu zituela. Sare horretako kideek mandatari lanak ere egin zituzten burukide preso eta iheslarien artean, eta espioitza lanak ere bai Bigarren Mundu Gerrako Aliatuentzat.\nBeren ekintzak gauzatzeko, Álava Sareak ia berrogeita hamar kide izan zituen. Sare horretan parte hartu zuten Arabako, Bizkaiko, Gipuzkoako eta Nafarroako klase sozial guztietako gizon eta emakumeek.\nErakunde ekitaldian, zeina Senda ibilbidean egin baita, Luis Álavaren bizileku izandako Manuel Iradier kaletik oso gertu, oroipen plaka bat desestali da, Álava Sarearekin elkarlanean aritutakoak gogorarazi eta aintzatesteko; baina, bereziki, “emakume ikusezinak”, haiek izan baitziren 1936tik aurrera Barruko Informazio Zerbitzua, Jose Antonio Agirre lehendakaria buru zuen Eusko Jaurlaritzaren mendekoa, abian jarri eta dinamizatu zutenak. Euskal erakundeek, era berean, adierazi dute euren nahia dela oroipen plakak lagundu dezala nolabait erreparatzen “103.590 kausa sumarisimoan auzipetu eta kondenatuek askatasunaren defentsan jasandako atxiloketak, zigorrak, fusilamenduak eta kartzela urteak”.\nIñigo Urkullu lehendakariak bere hitzaldian nabarmendu du Luis Álava Sautuk eta emakume ikusezinen sareak une zailetan emandako “elkartasun etsenplua”; “Konpromiso ausart, azkar eta eraginkorraren adibidea. Indarkeriari indarkeriarik gabe, adimenaren armak bakarrik erabiliz, aurre egiteko konpromisoa. Álava Sarearen eta emakume ikusezinen ikasbideak indarra ematen digu gizartea elkartzearen eta bizikidetzaren alde lanean jarraitzeko”, adierazi du.\nBestalde, Ramiro González Arabako diputatu nagusiak nabarmendu duenez, Álava Sareak gertaera historiko bat eratu zuen, “protagonista pertsona konprometituak, uste etiko eta demokratiko sendodunak, izan zituena; eta, hain zuzen, pertsona horiexei egin diete gaur EAEko eta Arabako erakundeek merezitako aintzatespena eta omenaldia. Haien balentria eta ausardia gogora ekarriz, Arabako eta euskal gizarte osoaren pertsona haiekiko errespetua eta aintzatespena agertu nahi ditugu. Gainera –erantsi du–, nahiko nuke gaurko ekitaldiek ausardiaz era aktiboan borrokatu ziren emakume haientzako guztientzako omenaldi berezitzat balio izatea. Emakume haiek eta historiak ikusezin bihurtu, zokoratu eta isilarazi dituen emakume guztiak berreskuratu eta omendu nahi ditugu. Emakume horien ahotsak entzun eta bizipenak ezagutu nahi ditugu, haiek ere, bereziki haiek, idatzi zutelako gure iragana, eta eraikitzen dutelako gure etorkizuna”.\nAzkenik, Gorka Urtaran Gasteizko alkateak adierazi duenez, “gaur, Gasteizek errepresioaren biktima izan diren guztiak omentzen ditu, Luis Álava Sauturen pertsonan eta, bereziki, frankismoaren kontrako erresistentzia sarea antolatu zuten emakume ausart haien guztien ahotsetan. Aintzatespen eta oroitzapen gune berri hau batzen zaio memoriako tokien sareari, zeinen bidez gure hirian aintzatespena, elkartasuna eta txera agertzen baitiegu frankismoaren biktima guztiei. Haien memoria bermatu nahi dugu, eta duintasuna eman eta justizia egin”, azaldu du.\nÁlava Sarearen erortzea, epaiketa sumarisimoa eta Luis Álavaren exekuzioa\nLuis Álava Sautu Gasteizen jaio zen, 1890eko azaroaren 18an. Gaztetatik izan zuen harremana mundu abertzalearekin: Espainiako Gorteetarako diputatugai izan zen, eta 1936ko uztailean matxinada militarra piztu zelarik, Gasteizko EAJren Udal Batzarreko burua zen. Frantzia okupatu zutelarik, 1940ko ekainean, espainiar eta alemaniar poliziek informazioa bildu zuten Eusko Jaurlaritzaren Parisko ordezkaritzan, eta horrek eragin zuen sarea erortzea. Sareko kideak 1940-1941eko neguan atxilotu zituzten, eta epaiketa guztiz sumarioan epaitu zituzten. Horren ondorioz, Luis Álava 1943ko maiatzaren 6an exekutatu zuten, Madrilgo Ekialdeko hilerrian, eta beste 19 kideri espetxe zigor luzeak ezarri zitzaizkien.\nErakunde ekitaldiaz gain, omenaldia osatzeko, erakusketa bat inauguratu da, eta dokumental bat aurkeztu da Dendarabako Araba aretoan, Gasteizen hori ere, biak ala biak funtsean Álava Sarea antolatu eta osatu zuten emakumeei buruzkoak.\nEurak izan ziren, lehenik, Eusko Gudarostea garaiturik eta Frankismoa jazarpen betean ari zela haren kideen kontra, espetxeetara joan zirenak, eta, presoei elkartasuna eramateaz landara, mezulari lanak egin zituzten burukide abertzale espetxeratu eta erbesteratuen artean. Álava Sareak lortutako informazioei esker iraun zuten bizirik eta libratu ziren fusilamenduetatik hainbat pertsona.\nBaina Álava Sareak ez zituen eginkizun horiek bakarrik bete. Bigarren Mundu Gerraren bezperan eta lehenbiziko hilabeteetan, aliatuei informazioa eman zien espainiar baliabide militarrei buruz, Pirinioetako defentsa lanei buruz, armei buruz edo alemaniarrek eta italiarrek Espainian gauzatzen zituzten jarduerei buruz, eta, hala, munduko gatazka hartan potentzia demokratikoentzat euskal laguntza eman zuen.\nEta, horrela, “Álava Sarea. Emakume ikusezinak, elkartasuna eta espioitza (1936-1947)” izeneko erakusketak, Josu Chueca EHUko historialari eta irakaslea duela komisario, argitara ekartzen ditu emakume eta gizon haiek gauzatu zituzten ekintzak, sarea sortzea eragin zuten arrazoi humanitario eta politikoak, eta, batez ere, emakumeen zeregina nabarmendu nahi du, anonimotasunetik frankismoaren kontrako erresistentzian eta faxismoaren kontrako borrokan jardun ziren subjektu aktibo gisa. Sabino Arana Fundazioak sustatu du erakusketa, eta Eusko Jaurlaritza, memoriaren, elkarbizitzaren eta giza eskubideen Gogora Institutua eta Vital Fundazioa izan ditu laguntzaile.\nIbilbidean zehar, Sabino Arana Fundazioaren Artxiboan gordetako jatorrizko lekukotzak ezagutzeko aukera izango da, Álava Sarea antolatu zuten lau protagonistetatik hirurenak: Bittori Etxeberria, Itziar Mugika, Delia Lauroba eta Tere Verdes.\nOrobat, “Álava Sarea, emakume ikusezinen sarea” izeneko dokumentalak, zeina Baleukok produzitu baitu, erakunde horretan parte hartu zuten emakumeen jatorrizko ahotsak jasotzen ditu, Iñaki Madariagak marrazturik haien irudiak, eta hainbat senide, kazetari, idazle eta ikerlarik ere parte hartzen dute.


Ahotsaren klonazio automatikoaren helburua jatorrizkoen oso antzeko ahots sintetikoak sortzea da. Deep Learning eta Adimen Artifizialaren tekniketan oinarrituta, sistemak jatorrizko ahotsaren audio multzo bat baliatzen du, originaletatik bereiztea kostatzen den audio berriak sortzeko gai den eredua osatzeko.\nAhotsa klonatzeko teknologia hau azkar eta erraz pertsonalizatu daiteke, denbora errekorrean ahots zehatz batera egokituz, hizkuntza eta generoaren oztoporik gabe. Teknologia hori, beraz, benetako iraultza da, eta aplikatzen den sektoreentzat aukera bat, aukeren espektro zabal eta askotarikoa baitu.\nLaguntzaile birtualentzako ahots-klonazioa\nSistema honek oso aplikazio interesgarria du laguntzaile birtualen esparruan. Adimen Artifizialaren alorrean egindako aurrerapenei esker, testua ahots bihurtzeko teknologiak eraldaketa handia izan du, eta, horri esker, ahots naturalak sor daitezke, eta, aldi berean, ahots horiek pertsonalizatzeko aukerak zabaldu dira.\nBikoizketa eta animazioa\nVicomtechen ahotsa klonatzeko teknologiak pertsonaia digital edo abatarrentzat ahots bereziak eta erraz ezagutzeko modukoak sortzeko aukera ematen du. Bikoizketaren eta animazioaren sektorean aplikazio horrek multimedia eta ikus-entzunezko edukiak ekoizteko aukerak biderkatzen ditu, ikus-entzunezko ekoizlearen sormena indartuz.\nAhots-Marka, ahotsaren erabilera marketin-ekintzetarako,\nAhotsa marketin elementu gehigarri gisa har daiteke, konpainia baten irudiaren beste ezaugarri bat bihur daitekeelako. Antolakuntzaren kulturara egokituko den eta enpresarekin identifikatuko den ahots sintetiko bereizgarri bat sortu ahal izateak lehiarekiko abantaila dakar. Ahots berezia eta ezagutzeko modukoa duten laguntzaile birtualek nortasun handiagoa dute, eta horrek errazago identifikatzen eta irudia indartzen laguntzen du.\nBeste aplikazio-eremu bat audioliburuena da, argi eta garbi ahots-klonazioaren teknologiaz baliatu baitaitezke, irakurleari milioika edizio sintetizatzeko eta edukia kontatzeko orduan gehien gustatzen zaion ahotsa hautatzeko askatasuna eskaintzen baitio.\nTeknologia ezagutzeko modurik onena frogatzea da, horretarako, esteka honetan sartzea animatzen zaituztegu. Voice Cloningeko adibide errealak


Aldatu Zure Zapatak kanpainia berriak zapatagintzako langileen lan-eskubideak aldarrikatzen du\nEuropa, India, Txina eta Indonesiako 18 erakunde ekologista eta giza eskubideen alde lan egiten dutenek ‘Aldatu Zure Zapatak’ kanpainia aurkezten dute gaur. Mundu mailako kanpainia berria da hau, oinetakoen sektorean ematen diren giza eskubideen bortxaketa sistematikoa salatu nahi duena, besteak beste, segurtasunik gabeko lan baldintzak eta langileek jasotzen dituzten soldata pobreak. Gainera, kanpainiak gardentasuna hornidura katean eta erregulazio egokia eskatzen du.\nAzkeneko urteetan jantzigintzaren industrian eman diren gertaera larriek agerian utzi dituzte sektore honetako langileek pairatzen dituzten baldintzak. Hauek hedabideetara heldu dira, alde batetik, Arropa Garbia kanpainiaren lanari esker.\nOso esanguratsua da sektore honetako ekoizpen fasean langileek kobratzen duten soldata, izan ere, oinetakoen prezioaren %2 baino ez dute jasotzen, adibidez, Indonesian. Eta ez hori bakarrik, larruzko zapaten ekoizpen prozesuan zehar bai langileek bai ingurumenak jasaten duten arriskuak ugariak dira Kromo III gatzen erabilerarengatik.\nUrtearen hasieran Aldatu zure zapatak patzuergoak Europa mailako inkesta bat egiteko eskatu zion Nielseni zeinetan, europarren %50ak oinetakoen ekoizpenaren inguruan informazio eskasa edota informaziorik ez duela onartzen zuen. Datu esanguratsua da hori, izan ere, oinetakoen merkatua garrantzi handikoa da 22.000 milioi pare zapata ekoiztu zirelarik 2013an bakarrik, horietako %87 Asian hornitutak. Inkestak, gainera, europarren %63ak EBak gure merkatuak inportatzen dituen kontsumo ondasunei buruzko erregulazioa inposatu beharko lukeela pentsatzen duela agerian utzi du, langileen eskubideak errespetatu direla bermatzeko.\nInformazio eza hori zuzentzeko asmoarekin Aldatu Zure Zapatak fitxa tekniko multzo bat argitaratuko du, horietako lehenengoa gaur aurkezten duelarik: Ondo geratzen dira zapata hauek? Oinetakoen mundo mailako ekoizpenaren gaineko ikuspegi orokorra. Oinetakoen hornidura katea aztertu, balio erantsiaren antzematea eta zapaten merkatu internazionala aztertzen du.


Asteazkena, urriak 13\n'Diagnóstico del sistema cultural-comunicativo vasco en la era digital: propuestas' hitzaldia\nRamon Zallok egingo du berba, Goienagusik gonbidatuta.\n'Diagnóstico del sistema cultural-comunicativo vasco en la era digital: propuestas' hitzaldia Kulturate\nBizi-testamentuaz jardungo du Laura Gabirondo medikuak\nAntzuolako Errukizko Amaren parrokiak antolatuta, bizi-testamentuaren gaineko hitzaldia egingo du datorren astean Laura Gabirondo medikuak. Urriaren 13an, eguaztena, izango da hitzaldia, 18:00etatik 19:00etra. Herritar ororendako solasaldia da.\nBizi-testamentuaz jardungo du Laura Gabirondo medikuak Torresoroa\n'Ipuinen haria', Izaskun Mujikarekin\n'Ipuinen haria', Izaskun Mujikarekin Santa Marinako auzo biblioteka\nEkonomiaren Orientalizazioa: Zetazko Bidearen bilakaera historikoa eta egungo pisua merkatuan\nOñatiko EH Bilduk antolatutako solasaldia Hamar Gai - Hamaika Berba zikloaren barruan. Hizlariak izango dira: Urko Apaolaza historialaria eta Argiako kazetaria, eta Adrian Zelaia EKAI Taldeko kidea eta EHUko Ekonomia Aplikatuko irakaslea. Moderatzaile lanak egingo ditu Mikel Aramendi analista politikoak. Sarrerak aurretiaz hartzea gomendatzen da.\nEkonomiaren Orientalizazioa: Zetazko Bidearen bilakaera historikoa eta egungo pisua merkatuan Zinema aretoa\n'Intsumisioa Bergaran. Desobedientziarako bide bat' dokumentalaren aurkezpena\nSeminarixoa, Bergara | Aurkezpena\n'Intsumisioa Bergaran. Desobedientziarako bide bat' dokumentalaren aurkezpena Seminarixoa


naiz: agenda - Euskal Herriko Banda Lehiaketa\nGasteizko txosnek 40 urte beteko dituzte aurten eta urte guztian zehar hainbat ekimen antolatuko dituzte. Hauetan lehena Banda Lehiaketa izanen da.\n«Helburua, besteak beste, talde ezezagunei eszenatoki gainean aukera bat ematea izango da», adierazi dute. Horretarako, edozein taldek hartu dezake parte txapelketan, gaur bertan ireki den eta otsailaren 27ra arte luzatuko den izenematearen bitartez.\nIzena emateko txosnen webgunean formulario bat betetzea baino ez da behar, eskatzen diren datuak txertatuz. Horretaz gain, bere ekoizpeneko hiru abesti bidali beharko ditu taldeak.\nBai ekimen honetan bai antolatuko dituzten gainontzekoetan «parte hartzea» izango da oinarri nagusia, «Gasteizko jaiak aurrera ateratzeko egiten dugun fisolofia mantenduz».\nBehin talde guztiek izena emanda, martxoaren 5etik 12ra 8 talde sailkatuak iragarriko dituzte Gasteizko txosnek eta hauetako lau finalera igaroko dira. Lau horietatik, ikuslegoak bat aukeratuko du. Beste hirurak txosnetako epaimahaiak erabakiko ditu. Azpimarratu dutenez, hiru horietatik gutxienez bat Arabakoa izanen da eta gutxienez batek emakumeen presentzia izan beharko du.\nLau talde finalistek zuzeneko kontzertua eskainiko dute matxoaren 26an Jimmy Jazz Gasteiz aretoan. Irabazleak txosna gunean joko du arabar hiriburuko jaietan eta 500 euroko saria ere jasoko du.\nBanda lehiaketan izena ematen duten taldeek hainbat baldintza bete beharko dituzte. Alde batetik, musika taldeek ezin dute diskoetxeren batekin indarrean dagoen kontraturik izan eta talde bakoitza izen bakarrarekin aurkeztu daiteke, nahiz eta musikariak, maila pertsonalean, talde ezberdinen partaide izan daitezkeen.\nEuskal Herriko Banda Lehiaketaren oinarriak


Euskararen unibertsoak pauso bat harago egin dezan jardunaldiak antolatu ditu Kontseiluak • ZUZEU\nLehen egunean, azaroaren 24an, diagnostikoak hartuko du protagonismoa. Horretarako, Kontseiluak egin duen hizkuntza-politiken azterketa aurkeztuko da.\nOndoren, euskalgintza osatzen duten zenbait sektoreren barne diagnostikoa egingo da eta azkenik, aldaketa sozialaren inguruko gogoetari leku egingo zaio. Bigarren egunean berriz, aurrera begira jarri eta norabidearen inguruko hausnarketak hartuko du lekukoa.\nKomunikazioaren inguruan, aktibismoaren inguruan eta arnas gune euskaldunen inguruan arituko dira hizlariak. Kontseiluko kide eta berau osatzen duten ordezkariekin batera, hainbat lagun gonbidatu ditu Kontseiluak; Besteak beste, EHUko irakasle Zesar Martinezek aldaketa sozialaren inguruan hartuko du hitza. Innobasque-ko Pilar Kaltzadak, komunikazio estrategien inguruko hitzaldia emango du.\nBestetik, Martí Gasull, Plataforma per la llengua-ko kideak hizkuntzaren aktibismoaren inguruan hitz egingo du. Jardunaldien leloak euskararen unibertsoari erreferentzia egitea ez da kasualitatea. Kontseiluaren sorrerak berak, Euskararen unibertsoa izeneko jardunaldiak izan zituen abiapuntu. Orduko hartan, euskalgintzan aritzen ziren lagunek kezka handia zuten euskararen normalizazioaren inguruan eta euskalgintza bera egituratzearen beharraren inguruan. Jardunaldi horien ondorioz sortu zen Euskararen Gizarte Erakundeen Kontseilua, 1998. urtean. Bestetik, planetariumean egitea ere ez da kasualitatea izan.\nIzan ere, euskararen unibertso osoari begira jartzeko asmoa du Kontseiluak eta horretarako ez dago planetarium bat baino leku aproposagorik? Bestetik, pauso bat harago leloa erabili du Kontseiluak eta orain ere horri erreferentzia egin dio. Izan ere, Kontseiluaren ustez euskararen normalizazioan urte hauetan guztietan lan handia egin da. Hala ere, beste urrats bat egiteko beharra badago; pauso bat harago egiteko beharra, hain zuzen ere.\nJardunaldietara euskalgintzan lanean ari diren lagunak gonbidatu nahi ditu bereziki Kontseiluak. Izena emateko bi bide egongo dira: Kontseiluaren web gunea: www.kontseilua.org eta telefono zenbaki hau: +34 943591200. Izena emateko epea azaroaren 19ra bitarte egongo da zabalik. Bestalde, teknologia berriei esker, nahi duenak zuzenean jarraitzeko aukera ere izango du. Honi buruzko azalpenak datozen egunotan emango ditu Kontseiluak.\nIrudia | Jardunaldien irudia | kontseilua | Creative Commons By SA\neuskara, jardunaldiak, kontseilua


Salkin - Asociación de comerciantes y hosteleros\nElkarteak kanpaina berria abiarazi du\nAste honetatik eta urte eta erdi bitartean Salkin bisak egindako erosketak deskontuak izango ditu\nANDOAIN- Asteazkenean, Salkin elkarteak Andoaingo denden sustapen kanpaina berria hasi zuen, 2017. urte amaierara arte baliozkoa. Salkin Visa erakundeari esleitutako establezimenduekin egindako erosketa guztien deskontuak pilatu egingo dira % 5 arte hurrengo erosketetarako.\nElkartearen osagarri diren 40 denda baino gehiago daude eta guztiek leihoan identifikatzeko zeinu bat izango dute, baita bakoitzaren deskontuari buruzko informazioa ere. Txartelaren oreka metatua hurrengo negozioan egin daitekeen hurrengo ordainketetan bakarrik erabil daiteke, kontsumitzaileak urtebete eta erdi izango dituelako.\nAndoain Salkin Visa-ren ekimena auzokoen artean zabaltzen ari da pixkanaka, eta gaur egun mila pertsona baino gehiago daude edo eskatu dute. Horretarako, Nafarroako Landa Aurpegiaren bulegora joan eta formularioa bete. Bisa astebeteko egunean bulegora iritsiko da, une eskariaren arabera.


ESKALADAREN ARAUTZEA BIZKAIAN: Atxurtuko (Astxiki) sai zuriek bi txita atera dituzte aurrera 2010ean\nAtxurtuko (Astxiki) sai zuriek bi txita atera dituzte aurrera 2010ean\nAzken urteotako gorabeheren ostean ,Atxurtuko (Astxiki) sai zuriek bi txita atera dituzte aurrera Atxarten. Albizte ona da, eskalatzaileek erregulazioa errespetatu dutenaren seinale. Horma horretan debekatuta dago urtarrilaren 1etik abuztuaren 31ra eskalatzea.\nGarrantzitsua da ere, La Puertara eskalatzera doan jendea aparkalekutik igotzea, eta ez lehenengo espoloitik; horrela Atxurtuko hormaren azpitik pasatzea ekidingo dogu txitaldi garaian eta sai zuriak lasaiago egongo dira.\nEskerrik asko danori erregulazioa errespetatzeagatik. Ziur datorren urtean sai zurien hegaldiaz gozatzeko aukera izango dugula berriro ere otsaila edo martxoan Afrikatik bueltatzen direnean.\nEtiketak: Atxarte, Sai zuria


Uda. Ponteceso. Os Camiños do Mar Pontecesoko udalerriko (Costa da Morte - Galizia- Espainia) itsas baliabideen dinamizazio turistikorako ekimena da.\nEgun luzeei esker denbora gehiago izango duzu gure itsasertza eta Anllós ibaiaren estuarioko marea arteko eremua egun bakarrean miatzeko. Camiño da ribeira (PR-G 148) ibilbideko hondartzen ondoko aisia-guneek eskainiko dizute itzala eta indarberritzeko lekua: Balarés, A Ermida edo O Osmo edo A Arnelako ezkutaleku freskoagoak.\nBeste aukera bat itsasoak Niñóns hondartzan sartzean eratzen duen urmaelean bainatzea da, jendeak "aintzira" deitzen dion lekuan. Roncudo lurmuturreranzko bidean ere badaude mahaiak eta eserlekuak, itsaslabarren ondoan.\nEguzkiaren beroak turkesa koloreko ur horietan bainatzera bultzatuko zaitu, eta arratsaldeko freskura iristen denean, une aproposa izan liteke Eduardo Pondal poeta eta bardoaren urratsei jarraitzeko ibilbide Pondalianoan barrena.\nItsasertzeko joan-etorrietan ikusiko duzu arrantzaleek marea behera aprobetxatzen dutela beita hartzeko eta marea gora lupia harrapatzeko. Une baten eta bestearen artean zeure buruari galdetuko diozu: nora joan da ur guztia?\nSeguru mareak paisaian eragiten dituen aldaketek harridura sortzen dizutela.


Xabier Lasa Arrizabalaga\n“Mamu bat dabil Europan barrena: komunismoaren mamua”. Horrela hasten da duela 174 urte idatzitako Manifestu Komunista. Sozialismo zientifikoaren bidea arakatzen hasi ziren Marx eta Engels. eta 1871ko martxoa izan zen, hain zuzen ere, lehen langile programarekin ereindako matxinada. Orduko Vive la Commune! leloaren atzean, jendarte berri baten aldarria ezkutatzen zen; eta, aldarriaz harago, gorpuztu ere egin zen ideia. Mahai gainean jarri zen langileon boterea artikulatu zuen lehenetariko esperientzia, burgesiaren estatua komunarengatik aldatu zutenean. Langileriak bere interesak defendatuko zituen programa eta egitura formak loratu zituen.\n"Eraikitzeko dagoen historia da sozialismoarena. Izandako esperientziek erakusten digute jendartea antola daitekeela beste modu batzuetan"\nBitartean, sozialdemokraziaren barruan eztabaidak areagotu ziren. Hainbat faktorek erreformismoari ateak ireki zizkioten Europako alderdi gehienetan, besteak beste, Europako parlamentarismoak, kolonietako sarraskien aurrean izandako arduragabekeriak eta nazionalismoaren gorakadak. Eztabaida teorikoak bezain praktikoak; eraginkorrak bezain tragikoak. Milioika langilek galdu zuten bizia Gerra Handian langile klasea burgesia nazionalen esku uzteagatik, nahiz eta 1917ko iraultzarako oinarriak jarri ziren bertan, eta klase gudatik herrion bakera kontsigna praktikara eraman zen.\nIzan ere, XX. mendea iraultza sozialisten mendea izan zen Europan. Sobietar Iraultzaren ostean, mendearen lehen erdialdean, iraultza saiakerak biderkatu egin ziren Europako herrialde gehienetan. Kooperatibismoaren, kontzejismoaren eta iraultza saiakeren hamarkadak izan ziren, baina baita horiekiko erreakzioarenak ere. Faxismoaren gorakadak eta erreformismoaren traizioak gerrara bidean jarri zuten berriro ere Europa 30eko hamarkadarako, eta askotariko faxismoen aurkako bataila odoltsuari aurre egin behar izan zitzaion. Erresistentzia handia izan zen, ordea: brigada internazionalak, makiak, partisanoak, armada gorria... Eta 1945eko maiatzaren 9ko garaipenean gorpuztu zen epika iraultzailea, ekialdeko herri errepublikei bide eman ziena. Deskolonizazio prozesuak azkartu zituen eta nazio askapen prozesuentzat bultzada izan zen. Esperientzia hark aukera eman zuen arlo ugaritan esperimentatzeko, bai kulturan, bai ekonomian, baita pertsonen arteko harremanetan ere.\nOrduko hainbat gertaerek eman zioten gaur egungo fase historikoari hasiera, besteak beste, petrolioaren krisiak, Margaret Thatcherren There is no alternative ideiak, Sobietar Batasunaren erorketak eta Europar Batasunaren eraketak. Horren guztiaren ondorioz, ofentsiba kapitalista ekonomiko, politiko, militar eta kulturalak inoiz baino bortitzago kolpatu zuen langileria, eta langile antolaketak birrindu zituen. Historiaren amaiera ote?\nBaina errealitateak behin eta berriro azaleratzen du boteredunek ezkutatu nahi dutena: dominazio sistema kapitalistaren baitan, bizitza ez dagoela inolaz ere ziurtatua. Gerrak, pandemiak, gosea, hondamendi ekologikoa... Sistema honek sortzen dituen ondorioak dira. Beraz, ezinbestekoa da kapitalismoa gaindituko duen sistema eraikitzea, espezie bezala bizirik iraun nahi badugu; eta oraindik eraikitzeko dagoen historia da sozialismoarena. Izandako esperientziek erakusten digute jendartea antola daitekeela beste modu batzuetan, eta aurretik izandako akatsak zuzentzeko aukera ere ematen digute.\nHorrenbestez, gaur gaurkoz, guri dagokigu porrotetik ikasi eta sozialismoaren eraikuntza historikoarekin bat egitea. Aurreko belaunaldiek egin bezala, bandera gorriaren azpian, burgesia langileon interesetara makurraraziko duen jendarte eredu bat egingarri bihurtzea. Euskal Herritik hasita, beste nazio zapalduekin batera, langileon proiektua gorpuztu arte. Historia ez dadin amaitu, jarrai dezagun borrokan.\nXabier Lasa Arrizabalaga Askapenako kidea da\nKanal hauetan artxibatua: Irakurleen gutunak | Sozialismoa


Gerinda Bai: GARAZI ARRULA IDAZLE TAFALLARRAK "GU ORDUKO HAUEK" BERE LEHEN LIBURUA AURKEZTEKO KANPAINAN DARRAI\nGARAZI ARRULA IDAZLE TAFALLARRAK "GU ORDUKO HAUEK" BERE LEHEN LIBURUA AURKEZTEKO KANPAINAN DARRAI\nGarazi Arrulak bere lehen liburua duela hiru hilabete Donostian aurkeztu zueneko bideoa duzue hau. Handik gutxira, Durangoko Azokan aurkeztu zuen. Apirilaren 25ean berriro izango da Donostian, Egiako Kultur Etxean\nGarazi Arrula Ruiz (Tafalla, 1987), Rakel Alvarez, hau ere tafallarra, lagun hartuta, ETBko Mihiluze programan lehiatu zen 2011ko maiatzean. Itzulpengintza eta interpretazioa lizentzia ikasi eta orain tesia egiten ari da autoitzulpenaren arloan. Haurrentzako eta helduentzako zenbait literatura lan ekarri ditu euskarara; besteak beste, Walter Benjamin, Anaïs Nin eta Amélie Nothomben obra bana. Txalapartak argitaratutako Gu orduko hauek du lehen liburua.\nEtiquetas: biografías, euskera eskualdean, gerindabai, literatura, tafalla, youtube


Aranguren Txiki - Wikipedia, entziklopedia askea.\nArtikulu hau Zaraiako bigarren mailako mendiari buruzkoa da; beste esanahietarako, ikus «Aranguren (argipena)».\n42°59′19″N 2°29′53″W / 42.9886531°N 2.4979725°W / 42.9886531; -2.497972542°59′19″N 2°29′53″W / 42.9886531°N 2.4979725°W / 42.9886531; -2.4979725\nAranguren Txiki Zaraia mendilerroko mendi bat da. Deguria haranaren iparraldeko zatian kokatua dago, Arlutz mendiaren ekialdean, azken mendi honekin, tontor bikote bat eratuz. 1.136 metroko garaiera du, eta, mendilerro honetako mendien artean, zortzigarren garaiena da.\nLizargarateko lepora heldu ondoren, ezkerrerantz abiatzen den bidea hartu behar da, gas hodiaren bidea, alegia. Eta, bide honen amaierara heldu ondoren, Arlutz mendirantz abiatu behar da. Deguria haranera jeisten den bidea eskuinetara utzita, Arlutz mendiaren tontorra igaro, eta eskuinetara hartu behar da, ekialdera, handik berehala, mendi honen tontorrera iristeko\nOrriaren azken aldaketa: 15 abendua 2019, 18:53.


Kirol-kluben kualifikazio teknikoa garatzeko dirulaguntza (S-39) (2.A.3)\nAzpeitiko kirol-klubek 2020-2021 denboraldian/2021.urtean amaitu dituzten kirol-formazio ikastaroetarako laguntza zuzenak ematea.\nDirulaguntzak eskatu ahalko dituzte honako baldintzak betetzen dituzten irabazi-asmorik gabeko Azpeitiko kirol-klubek, beren kualifikazio teknikoa lortzeko eta hobetzeko 2020-2021 denboraldia/ 2021 urtean formazio ikastaroak amaitu dutenentzat:\na) Indarrean den legedian xedatutakoaren arabera eratuta egotea, eta Eusko Jaurlaritzaren Kirol Elkarte eta erakundeen erregistroan eta dagokion federazioan izena emanda edukitzea.\nb) Identifikazio Fiskala eta zerga betebeharrak egunean izatea.\nc) Sozietate egoitza Azpeitiko udalerrian kokatua izatea, eta jarduera nagusia eremu horren barruan garatzea (herrian ezin diren gune bereziak behar dituzten kirol modalitateak salbu..).\nd) Herriko kirol-sistemaren sorrerarako oinarri gisa Eskola Kirolaren gainean Gipuzkoan indarrean den araudian jasoa dagoena bete eta eskola-kiroleko programan aurreikusitako jarduerak garatzen laguntzea.\ns-39 Eskaera orria (2.A.3)\ns-39 Eranskinak (2.A.3)\n2.Eskaera egiten duen kirol taldearen arduradun/ordezkariaren nortasun agiriaren kopia.\n3. Identifikazio Fiskaleko kodearen kopia.\n4. Kontu korrentearen titularitatea eskaera egin duen entitatearena dela egiaztatzen duen agiria.\n5. Eusko Jaurlaritzaren Kirol elkarte eta entitateen Erregistroan izena emanda dagoela egiaztatzen duen agiriaren fotokopia.\n6. Kirol klubaren edo elkartearen estatutuen kopiak (eskaera lehen aldiz egitean, bakarrik).\nTelefonoz, Kirol Sailean, bulego orduetan\n943 15 00 95\nAzpeitiko Udalaren 2020-2022 Dirulaguntzen Plan Estrategikoa\nAzpeitiko Udalaren diru-laguntzak emateko Ordenantza Arauemailea\n38/2003 Legea, azaroaren 17koa, Diru-laguntzen Lege Orokorra.\nED 887/2006, Diru-laguntzen Lege Orokorraren Erregelamendua\nAzpeitiko Udalaren 2021eko dirulaguntzen deialdia arautzen duten oinarri orokorrak eta deialdia\n1. Informazioa jasotzea, egiaztatzea eta erregistratzea.\n2.Eskatzaileari eskaeraren zigilatutako kopia ematea\n3. Eskaera Kirol Sailera bidaltzea.\nKirol Sailak dagokion txostena egitea.\nAlkatetzak dekretu bidez ebaztea, aurrez Kirol Sailak\nJakinarazpena eta ordaintzea.\nKirolak - Kirola\nFitxategiaren izena: Datu Pertsonalen babesa Diru-laguntzak\nHelburua: Udalak pertsona fisikoei, elkarteei eta erakundeei eman beharreko laguntzen eta diru-laguntzen beharrezko kudeaketatik eratorritako informazio pertsonala kudeatzea.\nLegitimazioa: abenduaren 5eko 3/2018 Lege Organikoa, Datu Pertsonalen Babeserako eta Eskubide Digitalen Bermerakoa, 8.1 eta 8.2 artikuluak: Datuen tratamendua legezko betebeharragatik, interes publikoagatik edo botere publikoen jardunagatik.\nKomunikazioen hartzaileak: Datuak Gizarte Segurantzari, zerga-administrazio eskudunei eta arloan eskumena duten beste administrazio publiko batzuei jakinarazi ahal zaizkie.


Industria nitxo bat bizitzearen eta arnastearen onuretako bat, adibidez posta elektronikoko agentzia, etorkizuna izan dezakeenaz hausnartzeko aukera ematen duela da.\nJarraian, posta elektroniko bidezko marketinak 2017. urtean profesionalek, merkaturatzaileek eta kontsumitzaileek nolakoa izango den etorkizuneko ikuspegia da.\nJokoaren izena aldatu da\nAurrera sei urte eta "posta elektroniko bidezko marketina" terminoa gure herri hizkeratik erabat desagertu da. 2011. urtea baino txikiagoa izan arren, posta elektroniko bidezko marketinak ROI handia sortzen du; Hala ere, marketin digitalerako ibilgailu bakarra da.\nEtorkizun honetan, marketin sozial, mugikor, kokapenean eta etxean oinarritutako marketinaren integrazioa ezin hobea da. Banakako mezularitza kanalak ez du garrantzirik.\nÑabardura txikiak daude mezu eraginkorrak marketin kanal bakoitzaren bidez emateko, baina desberdintasun horiek ondo dokumentatutako kontsumitzaileen lehentasunek eta ez entrega mekanismoak eragiten dituzte. Nahastutako kanal horiek erabiltzearen funtzio nagusia 2011n bezalakoa da: mezu garrantzitsuak eta puntualak banatzea. Beste modu batera esanda, helburua eskaintza egokia jartzea zen, eta beti egon da, pertsona egokiaren aurrean, une egokian.\nPosta elektroniko bidezko marketina, marketin soziala eta mugikorreko marketina terminoak murriztaileegiak eta gero eta iraingarriagoak zirenez marketinaz nekatutako kontsumitzaile batentzat, joan behar izan zuten. Ongi etorri mezularitza digitalaren garaira.\nMezularitza digital modernoaren aldaketa handienak ez ziren nola aipatzen ziren; teknologia merkantilizatzea eta finkatzea zen, eskulan kualifikatuaren beharra eta kontsumitzailearen pertzepzioa eta ahalduntzea.\nAldaketa azkarra eta miakorra izan zen\n2017 urtean, Mezularitza digitalaren hornitzaileak (DMP) erraz banatu dezakete marketineko mezu pertsonalizatuak gailuetan, denboran eta espazioan. Orain, denbora errealean egokitutako komunikazioak biltzen dituzte, ahaleginik gabe igarotzen direnak kate berrietan zehar, telebista interaktiboan eta zaharretan, hala nola salmenta puntuan. Baina DMPren eskaintza ez da marketin digitaleko mezuen hedapenera eta jarraipenera mugatzen. Datuen analisian eta marketinaren automatizazioan aurrerapen harrigarriak egin dituzte.\nTxostenak eta kanpainen produkzioa ere oso adimentsuak eta eraginkorragoak dira, irekitze eta klik eta WYSIWYG editoreak baino askoz gehiago joan dira. Pentsatu zuzeneko probak eta aldagai anitzeko manipulazioa, iturri anitzeko eduki dinamikoen muntaia, erantzuteko entrega eta kanal gurutzatuaren eta gurutzatutako 10eko ROI kalkuluak.th power.\nDMPek datuak biltzeko metodo sendoak ere eskaintzen dituzte. Datu aberats hauek elkarreragin bakoitzetik isurtzen dira; gailu mugikorreko harpidetza soiletatik hasi eta lineaz kanpoko bezeroen ukipen puntuetatik jasotako portaera datuetara.\nBaina nola garatu da DMPren eskaintza hain azkar? 2012an, berriz, Posta elektronikoaren zerbitzu hornitzaileak (ESPak) nahastuta, Google estilokoa, merkaturatzaileek beren interfazearen barruan eta soilik haien interfazearen barruan mantentzeko. Teknologiaren eta inteligentziaren armamentuen lasterketa egin zen.\nKostu txikiagoen eta indar berriaren abantailak\nMezularitza Digitalaren gerra honek eguneroko merkaturatzailearentzat zer esan nahi zuen mezularitza digitaleko zerbitzuen kostua nabarmen murrizten hasi zen eta tresnak azkar hobetzen hasi ziren. Hori jakina da merkaturako albiste onuragarriak, baina baita ere Mezularitza digitalaren hornitzaileak, industria betirako aldatzen duten bateratze eta erosketa mardulak gertatu baitziren.\nMerkaturatzaileek eskatzen zituzten ezaugarri guztiak txertatzeko misioan Mezularitza digitalaren hornitzaileak media kontrolatzeko eta datuak puntuatzeko enpresak eskuratzen hasi zen. Master analitikoak eta UI adituak kontratatu zituzten. Aplikazioak mundura zabaldu zituzten eta hiruhilero bertsio berriak atera zituzten. Sutan zeuden.\nDMP txiki eta ertainek ezin izan zioten erritmo frenetikoari eta diru sarrerak murriztu. Birrindu edo irentsi zituzten. Hornitzaile nitxoak gehigarrietara jaitsi ziren. Garai batean ehunka lehiakidek gainezka egin zuten merkatuan, gaur egun mundu osoko behemoths gutxi batzuk baino ez dira geratzen.\nDMP modernoek bezero bakoitzeko diru-sarrera askoz gutxiago sortzen dute garai batean bezala. Hala ere, haien eskala hain da handia, non lobbyistek eta auto-erregulazioko jarraibide zorrotzek ez balute, konfiantzaren aurkako eta pribatutasunaren aldekoek beren jardueretan osasuntsu interesatzen hasiko lirateke.\nDiru sarrera berriak ere aurkitu zituzten, eta horietako bat biltegiratzen dituzten bezeroen datuak ematean sortzen da. Adimen hori ikerketa-enpresei eta merkataritza-kanal lehiakorrei eskaintzen zaie eta trukatzen da, hala nola ordaindutako bilaketa, posta zuzena eta pantaila digitaleko publizitatea.\nArtisauen eta teknikarien gorakada\n2017an Mezularitza Digitalaren Hornitzaileek eskainitako tresna osoak ia merkaturatzaile guztien eskura daude orain. Hala ere, mezularitza digitaleko programak sofistikatuagoak dira. Kualifikatutako langileak dira mezularitza digitaletik ROI eskasa, erdipurdikoa eta apartekoa sortzen duten programen arteko desberdintasun nagusiak, baina historiak esaten digun moduan espezialista guztiek ez lukete mozketa egingo.\nTxostenak oso sendoak eta bideragarriak direnez, merkaturatzaileek jada ez dituzte kanpoko edo kanpoko marketineko matematikariak behar datuak aztertzeko eta gomendioak emateko. Hala ere, datu horiek orain aplikatu behar dira eta programak optimizatu. Mezularitza digitalaren industriaren rock-izarrak bi kanpamentuetan daude orain, eskulangileak eta teknikariak.\nArtisauak planak sortu eta gauzatzen dituztenak dira; izan pentsalari, kudeatzaile edo sortzaile. Teknikariak arazoak diagnostikatzen dituztenak dira, entregagarritasun azkarretik hasi eta integrazio arazorik gabekoak eta zuzentzen dituztenak.\nKontsumitzaileen portaera eta pertzepzioa\nKontsumitzaileak orain oso ondo ezagutzen du inguruan dabiltzan marketin mezu ugari, baina garrantzitsuak. Horrek merkaturatzaileek alde bateko eskaintzak bezeroari bideratutako elkarrizketa bihurtzera behartu ditu. Elkarrizketa hauek maila bakarrean eta jendetza birtualean izaten dira. Denboran zehar eboluzionatzen dute, kontsumitzailearen demografia eta portaerak aldatu egiten baitira kultur arauekin batera.\nKontsumitzaileak emandako datuak eta haien portaeratik ateratako datuak mugagabeak dira orain. Merkaturatzaileak itxuraz mugagabea da norbanakoaren buruan eta baita bere klase demografikoen eredu iragarleetan ere. Merkaturatzaileak informazio hori erabiltzen du kontsumitzaileak orain eros dezakeena eta etorkizunean erosteko aukera emateko, baita haien bizitza osorako balioa aurreikusteko eta ondoren baliabide egokiak banatzeko ere.\nKontsumitzailea jokabide marketinaz oso kontziente delako eta kezkatuta dagoenez, praktika inbaditzaileegia bihurtuko da azkenean; jabetza pribatuko baimen biltegi global bat sortu da duela gutxi, Choice izenarekin deitua.\nAukera datuen kudeaketa eta lehentasunen zentro kooperatibo zentralizatua da, oso segurua eta ahalguztiduna. Kontsumitzaileak merkaturatzaileak zein datu mota biltzen dituen eta erabiltzen dituen zehazki kontrolatzeko aukera emango dio eta zein mezu onartuko dituen, norengandik, baita nola eta noiz entregatuko diren ere.\nKontsumitzailearentzako doako zerbitzua da, baina mezularitza digitalaren hornitzaileek lizentzia eman behar diete informazio horri, kontsumitzaileen itxaropenak betetzen dituztela eta Pribatutasun Digitala Babesteko Legea 2015 du.\n2017. urtean, Mezularitza Digitalaren industriak alderantziz egin du bere burua. Posta elektronikoaren marketinaren lehen egunetan, kostuaren, denboraren eta arretaren zatirik handiena posta elektroniko bidezko marketineko softwarera bideratzen zen. Baina orain DMPs zerbitzuak merkantilizatu direnean, Mezularitza Digitalaren benetako balioa tresna horiek erabiltzen dituen talentuaren mende dago.\nRolaren alderantzikapen hori merkaturatzaile eta kontsumitzailearen arteko harremanetan ere islatzen da. Merkaturatzaileak orain sentikorragoak dira bezeroen eta irtenbideen behar eta nahietara. Hurrengo urteetan elkarrizketan jarraitu nahi badute, hala izan beharko dute. Eta bere informazio pertsonal sakonaren truke, kontsumitzaileak neurrira egindako balio handiko eskaintzak eta esperientziak kontrolatzen ditu bere pribatutasunari buruzko kontrola inoiz ez bezala.\nTags: erabilera demografikoamezularitza digitalaren hornitzaileapribatutasun digitala babesteko legeadmpEmail Marketingposta elektronikoaren zerbitzu-hornitzaileaposta elektronikoaren estrategiaespbizitzako balioa\nUste dut 10 urte barru posta elektronikoa merkaturatzea denbora batez desagertuko litzatekeela eta mezuak modu desberdinean bezeroengana iritsiko liratekeela.\nKaixo Vaidas: Zalantzarik gabe, interesgarria izango da etorkizuna ikustea, batez ere marketin digitaleko mezularitza nolakoa izango den ikustea. "Posta elektronikoa hil da" hitz guztiekin ez zara bakarrik mezu elektronikoa beste kanal batzuetara bilduko dela pentsatzen.


Fèlix Casanovak 2020ko Ikertzaile Nabarmenaren Intel Saria jaso du | CIC nanoGUNE\nFèlix Casanova NanoGUNEko Nanogailuak taldeko buruak eta Ikerbasque ikertzaileak 2020ko Ikertzaile Nabarmenaren Intel Saria jaso berri du, MESO teknologian egindako ekarpenengatik. Teknologia horrek etorkizuneko gailu elektronikoen beharrei erantzuten die.\nIntelek 18 ikertzaile akademiko garrantzitsu saritu ditu Outstanding Researcher Awards 2020 sariekin. 18 sarituetatik, hiru bakarrik ez daude Amerikako zentroetan; bat Austrian, beste bat Txinan eta Fèlix Casanova, CIC nanoGUNE nanozientziaren euskal zentroan. NanoGUNEko taldeak garatzen duen proiektua zein ibilgailu autonomoentzako errepideen prestaketa ebaluatu dira beste beste. Intel eta unibertsitateen arteko ikerketa-lankidetza horiek guztiek etorkizuneko teknologietarantz gidatzen ari dira egungo informatika.\nIntel multinazionalak mundu osoko ikertzaile akademikoekin batera lan egiten du konputazio kuantikoan, adimen artifizialean (IA) eta sortzen ari diren beste teknologia berritzaile batzuetan. Eta urtero aintzatesten ditu Intelek babestutako ikerketaren bidez egindako aparteko ekarpenak Ikertzaile Nabarmenarentzako Sariekin.\n"Munduan aitzindari diren mila ikertzaile akademiko baino gehiago finantzatzen ditugu urtero. Sarien irabazleak aukeratzean, oso kontuan hartu dira babestutako ikerketaren alderdiak, hala nola oinarrizko ezagutzak, zailtasun teknikoa, lankidetza eraginkorra, ikasleak kontratatzeko aukera eta industriarako duen garrantzia, bereziki Intelentzat", dio Mandy Pant Intel-eko Ikerketa Korporatiboko Kontseiluko zuzendariak.\n“Gogobetetasun pertsonalaz harago —dio Casanovak—, ikerketa-bikaintasunaren aintzatespena da sari hori, aurrerapen teknologikoetarako ezinbesteko motorra baita; Intel bezalako mundu mailako enpresa aitzindari batek oso ondo daki hori.” Gainera, “horixe da, hain zuzen, nanoGUNE euskal gizartean gauzatzen ari den zeregina”, nabarmendu du Fèlix Casanovak.